text:
Na aña 1910 un diseñador y arkitecto Frances a diseña e interesante diseño di e faro di concret di California na Aruba cu ta keda na Hudishibana. Construccion a cuminsa na aña 1914 y a tuma dos aña pa termina. Nan a usa blokki di piedra grandi cu tabatin rond di e area y tambe kalki y cement y e toke final di e parti conico, blancha blanco mescla cu aloe, kalki y colorido. E punto mas halto di e faro ta 100 pia y e punto aki tabata traha di metal cu nan tabata kier pa asina e top lombra ora cu e solo dal su briyo riba e paisahe.
E faro a wordo traha riba un pida tereno plat entre 1914 y 1916 yama Hudishibana, un nomber di Indjan. E construccion tabata bou direccion di personanan di Hulanda y Corsou. Entre otro, Cola de Bruyn (Carpinte); Cola van Leeuwen (Metsla) y Victor Wawoe (Metsla). Tambe a bin acerca, Johannes (Janchi) Wolff. Pa e lus a encarga un lampi di gas na Francia, pero debi na e Di Prome Guera Mundial, a tarda hopi pa entrega esaki. E compania cu mester a entrega tabata “Barbier, Benard & Turenne” (Parijs; Dessin No. 151032, Phare d’Aruba N.W. Punt – Ensemble). Cu e entrego aki e sistema mester a permiti cu e lus por wordo gedraai door di un pomp manual di combestibel. E draaimento di e lus a bira uno hopi ingenio. Asina e lus por a duna bastante claridad henter anochi. Tambe mainta e cuidado di e faro por a bin controla e funcionamento di e lus. Na aña 1918 e lus a bira operacional pa prome bes na e faro di trinta meter halto. Seis bes pa minuut un señal di lus cu intermedio di dies seconde. E prome cuidado di e faro tabata Jacob Jacobs di Corsou. El a siña hopi for di e faro di Klein Corsou.
Dia 3 di januari 1921 e director suplente di Obranan Publico a skirbi un carta na e gezaghebber: “Mi ta tuma e oportunidad aki pa informa cu e cuidado di e faro nobo na e parti noordwest di Aruba, J. L. Jacobs cu e viahe aki ta bay. Algun necesidad manera combestibel, swavel, alcohol, parafina, glicerina, dos evaporador, un hempchi, un stoffer, un prullenbak, dos bateria, un sambechi, cinco meter di catuna, un habon, acido hidroclorico, y algun solder, cu mi a bisa Sr. Jacobs cu e mester pa eherce su trabou.
Archivo Nacional ta warda un reportahe skirbi na man di Jacobs di e luna di april di e aña ey. “E aparato di lus, di orario, mashin di rotacion, e faro y edificio ta na ordo. E lus a draai bon y duna bon claridad. Tin un scarcedad di awa, pasobra e regenbak no tin awa. Aruba 1 di mei 1921, e cuidado di e faro, J. L. Jacobs” E cuidadonan di e faro ta traha warda. E cas di cuidado na parti west zuidwest di e faro cu tabata pertenece na e faro tabata un edificio traha pa dos biba. Na parti zuid tabatin un trapi largo pa e direccion di e cas. E cas aki a wordo converti den un edificio grandi. E faro tambe a wordo converti den un contexto historico cu e rampa di SS California den un navigacion intensivo for di e tempo bon di e refinerianan. E faro aki tambe tabata pertenece na banda di e reconocemento di Aruba.
E faro aki a cende un lampi den un linea di aproximadamente trinta meter. E construccion di stal pa e lampi, spielnan tabatin mas o menos cincuenta pia halto. Den e period di 1965-1970 tabata usa gas acetylin y entre 1969-1970 a cambia pa coriente pa e lampi, unda a modernisa e mecanismo. Na e parti abou na e trapi tin algun coneccionnan di e botternan di gas di e tempo cu tabata usa gas acetylin.
E nomber di e faro a bini di un barco di palo cu yama SS California cu a naufraga y sink y ta drumi den fondo di lama na 40 pia di awa cerca di tera. Rondona di e faro ta hopi interesante y yena cu paisahe di piedra, duinnan di santo blanco cu ta hopi popular pa hobennan bay surf rond di e faro. E ta hopi pret y popular cu bo mester djis tin un carson fuerte of jeans y bin abou di e duinnan con cu bo kier. E faro di Aruba ta un di e bistanan di mas interesante riba e isla. E ta keda cerca di e beach di Arashi.
E faro a wordo traha pa avisa barconan cu nan ta cerca di e costa di Caribe, e monumento aki ta duna bo un bista den e historia y un di e bistanan mas atractivo di e beyesa di nos isla. E faro ta para eynan como un simbolo di e ruina di e barco di stoom yama S.S. California cu a naufraga den mei anochi di 23 di September 1891 na e costa noordwest di Aruba. For di e tempo ey ta para den e olanan di lama. E barco aki tabatin e custumber di trece fruta for di Sur America pa Aruba. E biaha aki e tabata bini for di Liverpool yen di mercancia manera paña, provisionnan y muebles. E anochi ey e tripulacion tabatin un fiesta grandi abordo, y nan tabata mas preocupa riba e carga di e barco y tabata benta carga di e barco den lama pa asina nan por bende nan na Playa, por lo menos asina nan a conta. Otro storia ta bisa cu e motibo tabata pa e barco no sink. Segun esakinan tabata spula na tera, nan tabata wordo piki door di localnan pa ser bendi den Mercado.
Dos agente policial for di Corsou a wordo yama pa Aruba pa bin preveni e localnan sigui piki e articulonan cu tabata spula na tera. Sigueindo pa e parti nort di e isla, e dos polisnan tabata stop y puntra direccion di un luga cu yama California. Nan no tabata na haltura cu California tabata un barco, nan ordo tabata simplemente pa yuda polisnan local. E localnan tabata hari con e polisnan tabata rondia un “luga” cu ningun hende a yega di tende di dje. Asina e faro aki a haya e nomber di California y tambe e duinnan popularmente a wordo yama Duinnan di Californa.
Hopi di e articulonan cu a daña door di e awa di lama, a wordo “afgekeurd” y a ser bendi na un prijs barata na mercado y otronan. E tempo ey no tabatin e abundancia manera actualmente y e muchanan cu tabata bay scol, tabata asina contento cu nan bistirnan cu nan tabata yama “cosnan gesink”. Nan tabatin un sonrisa riba nan cara.
E barco ta rondona di formacionnan grandi coral y un abundancia di piscanan tropical. Awo e unico obheto cu a keda ta un bloki di motor y un anker.
Mescos cu e sitionan di Boca di Andicuri, Brug Natural, no ta consehabel pa sambuyadonan nobato trata di sambuya den e area aki pa motibo di coriente fuerte y lama bruto, aunke e ta recomenda pa solamente pa sambuyadonan cu experticio. Fotografonan cu sa sambuya den e area aki, ta bin cu potretnan di color di spons, mata y coralnan grandi. Tribon tin bes por wordo mira den e area, pero yacupeper y picuda ta mas frecuenta. Awo e unico obheto cu a keda di e barco ta uin bloke di motor y un anker.
Sambuyadonan nobato ta haya e beach di Arashi mas sigur y lama mas calma Den e area aki antes tabatin dos avion bou awa, un Lockheed Lonestar chikto cu a disintegra y un avion di dos motor, un Beechcraft, miho conoci como “Avion di Arashi”, ta sinta den un profundidad di 30 pia di awa. E avion a deteriora cu tempo. Coralnan y matanan ta crece rond di dje, haciendo asina un luga permanente di robekki hambra y otro piscanan masha colorido y tambe rond di e cockpit di e avion, unda congla ta tuma refugio durante dia. Aki tambe mester tene precaucion pa motibo cu si bo bay den hopi profundidad, bo por topa cu tribon di martiu bastante grandi.
Cu un mirada riba horizonte di lama, e faro bieu aki ta traha di piedra y awo ta conoci como un sitio di paisahe mas popular di Aruba. Rond di e faro bo ta haya e cancha di golf yama Tierra del Sol. Fuera di tin beachnan di santo blanco unda bo por landa den awanan tropical of tuma un baño di solo. E area unda e faro ta situa ta conoci como Hudishibana, unda bo por surf riba e duinnan. Rond di e faro bo ta haya restaurantnan unda bo por refresca bo mes. Restaurant Italiano eymes na skina cu un terasa unda bo por gosa di un bahada di solo masha bunita.
Na varios ocasion mi por a lesa cu e ruina aki ta di e tankero Californian, un Leyland Liner, di 447 pia cu tabata relaciona cu e disaster di e barco crusero RMS Titanic. Esaki por ta logico pa motibo cu den Naval Mericano tabatin cinco barco nombra na honor di e di 31 estado Mericano, esta California. Californian (riba e potret ilustra), tabata basta cerca di Titanic, cu tambe inicialmente a encontra nan mes cu ijs riba awa y mester a kita rapidamente pa uno y alabes para e barco mesora door cu nan tabata den un masa di ijs riba awa. Ora cu nan a ripara cu Titanic tabata biniendo den e masa di ijs aki, nan a avisa Titanic di tres ijs grandi cu tabata sali riba awa pero e operador na radio di Titanic no a contesta. Despues cu Titanic a dal e ijs y tabata den problema, ta ser bisa cu Caiifornian a ricibi, pero no a responde na e señal di S.O.S. di Titanic. Titanic ta dal riba un di ijsnan y ta sink, unda 1517 pasehero di un total di 2223 a perde nan bida, incluiendo algun miembro di tripulacion. E disaster teribel aki a wordo considera e tragedia maritimo di mas grandi durante un tempo pacifico comercial den historia moderno. Asina ta e tankero aki, Californian no mester wordo confundi cu e ruina di SS California, cu a naufraga y sink na Aruba. E tanker Californian mes a wordo torpedea dia 9 di November 1915, pa e submarino Aleman U-35, 61 miya for di Cabo Matapan, Grecia.
Actualmente, e restaurant aki ta un di e miho restaurantnan Italiano na Aruba, sin duda. La Trattoria El Faro Blanco perfectamente situa riba un sero na Hudishibana. Mas ainda na e pia di Aruba su Faro di California.
Un restaurant autentico Italiano cu hopi aña di experiencia, un reputacion di excelencia, bistanan increibel, servicio unico, rondona di naturalesa y historia cu e ta ofrece ta haci e restaurant mas popular entre bishitantenan y localnan.
Un bista for di e terasa y bar, e bahamento di solo y bistanan riba Aruba ta crea un variacion di color yena cu un energia asombroso pa celebracionnan, reunionnan familiar, matrimonio, cenanan romantico. Antes e tabata un cas tipico Arubano.
Antes un di e maneranan cu bo por a subi na e compleho aki tabata via e trapi largo pazuid di unda e cas tabata. Awo tin caminda di asphalt cu ta pasa rond cu bo auto y yega trankilmente na e faro y e restaurant. Bo por te hasta sinta trankil den bo auto y gosa di un bista y panorama maraviyoso di nos beachnan y hotelnan specialmente cu bahada di solo.
Mi no por termina e storia aki sin splica di unda e nomber Hudishibana a bini. E nomber aki ta un nomber Indjan di e tribu Arawak. Esaki tabata Tempo Pre-Columbia (1150-1500), tempo e Indjannan a biba rond di nos islanan. Asina nos conoce hopi nomber cu e Indjannan a laga atras.
Hudishibana ta e nomber di un terasa, un tereno plat di kalki di mas o menso 23 meter halto na e punto noordwest di nos isla. Riba e terasa aki ta pará e faro y un cancha di golf. Hudishi-bana – juri, hudi ta nifica biento y bana ta nifica hancho y liso. Esey kier meen cu Hudishibana ta un plateau, terasa, un tereno liso cu hopi biento.
Dufi Kock
Escritor y Historiado


c: text/html

text:
ADSL
ADSL ta para pa Asymmetric Digital Subscriber Line. Tradusí literalmente: Liña Digital Asimétriko di Suskribidó. Esaki ta un forma di DSL. E ta un teknologia di data komunikashon ku ta duna e posibilidat pa transmishon di data mas lihé via liñanan di telefon di koper kompará ku e modem konvenshonal di kòmpiuter por duna. E ta hasi esaki dor di utilisá frekuenshanan ku normalmente no ta wòrdu uzá seka un yama telefóniko, en partikular, e frekuenshanan uzá ta mas haltu ku e frekuenshanan ku e orea di hende por tende. E señal aki lo no bai muchu leu riba e kabelnan normal di linja di telefon, e or’ei ADSL por wòrdu uzá solamente riba distanshanan kòrtiku. Tipikamente ménos ku 5 km. Unabes ku e señal yega e kompania di telefon su ofisina lokal, e señal di ADSL ta wòrdu tumá i dirigí mesora na un netwerk konvenshonal di internèt anto ora tin e señal di e frekuensha di stèm, esaki ta wòrdu di suich pa un netwerk konvenshonal di telefon. Esaki ta duna e posibilidat pa tin un konekshon di telefon pa internèt via ADSL i ku yamadanan telefóniko tambe por wòrdu hasi mes un pareu.

robotstxt: allowed

filter: keep


text:
Curacao Music
Stanley Clementina ke ‘KOMBERSA KUNÉ’
WILLEMSTAD/ ROTTERDAM – Tin biaha sirkunstansia di bida ta pone ku bo ta atmirá un hende djaleu, pero bo no por formula e palabrona pa aserka. Den KOMBERSA KU KUNÉ’, esei ta e dilema di e protagonista ku ke purba kapta atenshon di un damita bon bala. Den e kansion, Stanley Clementina ta motivé pe […]
Tamara Nivillac, artista invitá na Universidat di Mannheim, Alemania
Dia 4 di òktober ultimo, a tumá lugá un evenementu ofisial den ‘Arkadentheater’ na Universidat di Mannheim, Alemania. E anochi a keda organisá pa profesora Dr. Eva Eckkrammer, huntu ku studiantenan di Fakultat Lingwístiko ku a bishitá Kòrsou e aña akí. Invitado spesial di e anochi tabata e kantante kurasoleño Tamara Nivillac ku a duna un tremendo konsierto den su lenga materno Papiamentu.
Clifton End a lansa ‘MI PAIS’, pa dia di Kòrsou
Clifton End a lansa otro proyekto interesante titula ‘Mi Pais’, pa selebrá dia di Kòrsou. Clifton a ofrese e balada bunita na Kas di Kultura, kende a utiliza e esaki durante selebrashonnan di 10 di òktober. Riba e dia akí tambe a estrena e video clip ku ta ekspresá nos orguyo pa nos patria.
Nando Chirino i La Fiesta ta lansa Bob Marley Medley na Kizomba
Nando Chirino, e kantante kurasoleño biba na Hulanda, ta lansa un piesa nobo huntu ku e banda La Fiesta. Ta trata akí di un Bob Marley Medley estilo Kizomba.
Stanley Clementina ta kolabora ku Dayo StreaNobo den T’ASINA TA BIBA.
Stanley Clementina, e talentoso kompositor i kantante kurasoleño, a kolaborá ku kantante Dayo StreaNobo pa su di kuater single ‘T’asina ta Biba’ fo’i su EP nobo. E kantika ta mustra nos bunita isla dor di wowonan di un bon Yu di Kòrsou. Stanley a aserka Dayo, e popular vokalista di reggae konosí pa su kansionnan positivo, pa kolaborá riba e interpretashon inspirativo akí.
‘KULPAMI NUMA’ een geweldige interpretatie van Stanley Clementina
De getalenteerde componist en zanger Stanley Clementina breidt zijn muzikale horizon uit met de romantische Afro Beat genaamd ‘KULPAMI NUMA’, een samenwerking met de artiest Remses ‘MuisjeMuis’ Rafaela. Het nummer spreekt van een relatie waar de man alle schuld over zich heen krijgt over de problemen in het relatie.
Stanley Clementina ku produkshon nobo titula Kulpami Numa’
E talentoso kompositor i kantante Stanley Clementina ta ekspandé su horizonte musikal ku e romántiko Afro Beat titula KULPAMI NUMA, un kolaborashon ku artista Remses ‘MuisjeMuis’ Rafaela. E interpretashon ta papia di un relashon unda e hòmber ta haña tur e kulpa durante e desenlase.


text:
Den e proceso pa determina e caminda cu ta bay wordo cana pa nos por sanea e situacion di desperdicio aki na Aruba, tin un steering committee cu ta trahando pa bin cu un plan di con den 90 dia lo bay tuma un decision a corto plaso cu Parkietenbos.
Pareu cu esaki tin un comision canando cu ta bou di encargo di TNO dirigi pa PwC pa garantisa transparencia, asina Minister Otmar Oduber a anuncia.
Finalmente lo mester yega n’e decision pa sera Parkietenbos y bay over na loke ta encera e forma nobo di procesamento di sushi aki na Aruba.
Relaciona cu esaki, fin di december a laga publica un Decreto Ministerial caminda cu pa prome biaha ta designa un area cu no ta Parkietenbos, oficial y legalmente como un stortingsplaats, e sitio aki ta na Sero Thijshi.
Ta manda un mensahe pa tur esnan cu ta tira sushi na un forma ilegal na diferente sitio rond Aruba pa varios aña, cu esaki absolutamente no lo wordo tolera mas.
E ta limita entrada di Serlimar y 2. Cu ta crea e mecanismo di control pa evita daño na salud y na medio ambiente. A yega na un acuerdo cu compania Ecogas cu t’e compania cu ta compacta e sushi y ta pone den bulk cu tabata wordo dera na un forma ilegal, aworaki a yega na acuerdo cu nan lo deposita esakinan na Sero Thijshi cu lo tuma lugar bou supervision di Serlimar cu ta keda e compania cu ta percura pa maneho di desperdicio di sushi aki na Aruba.
Den e Decreto Ministerial ta poni central cu sin importa cua decision wordo tuma pa loke ta maneho di desperdicio aki na Aruba, cu Serlimar ta keda e compania cu lo percura pa recoge sushi y maneha e sushi na Aruba.
E forma sin control cu tabata deshaci di e bulk nan y e riesgonan cu esakinan por ocasiona si esakinan bay dor di tera y den awa ta un di e motibonan cu a tuma e paso pa regula e deposito cu ta dump e bulk nan.
PAHO lo bin Aruba e luna aki pa re-confirma cu e proceso cu a scoge ta cuadra cu e puntonan cu nan ta pone padilanti.
Tambe testnan lo wordo haci riba e bulk nan pa verifica cu esakinan no ta toxico pa comunidad dor di pone nan den tera.
E cambionan aki ta cay bou di e compromiso cu Gabinete Wever – Croes tin, cual ta pa pone e ser humano central.
Den e cuadro aki kier garantisa y evita cu daño ta wordo haci na nos salud y medio ambiente aki na Aruba, segun Minister di Medio Ambiente, Otmar Oduber.


text:
Brahma Kumaris Aruba ta organisa un charla titula “Yoga Brings Happiness”.
Siña con pa bira feliz, esaki ta sinta den nos mes. E charla aki ta tuma luga diamars awor, 21 maart den Centro di Brahma Kumaris cu ta keda na St Cruz 113, banda di Kenro Jewelers. Orario: 7:00pm – 8:30pm. Idioma: Hulandes.
Ademas di e charla aki, Brahma Kumaris tin regularmente otro actividadnan.
Tur diahuebs anochi tin meditacion cuminsando di 7’or. Y cada tercer diadomingo di luna tin meditacion pa paz mundial.
Tur charla, curso y tayer nan organisa pa Brahma Kumaris ta liber di costo como servicio pa comunidad.
Pa mas informacion tocante e actividadnan por yama cel. 5643106. Tambe por bishita e website internacional www.brahmakumaris.org.


text:
Esaki ta e siman cu Oficina di Propiedad Intelectual di Aruba ta celebra su 30 Aniversario. Diabierna dia 17 di november 2017 ta conmemora e fecha cu un “Open Dag” for di 9’or di mainta te cu 4’or di atardi y comunidad di Aruba ta cordialmente invita pa pasa y haya tur informacion riba Derecho di Autor (Copyrights), Invento (Patent) y Marca (Trademarks). E dia tambe lo tin presencia di AMAA, cu ta e Asociacion di Musico y Artista Arubano.
OPI ta duna varios servicio na publico. Y un di nan ta registracion di Marca. Kico ta Marca?
Marca ta e nomber di un producto por ehempel: SONY, HARLEY DAVIDSON, COCA-COLA, BLOKKI THIEL, GISELLE DEPARTMENT STORE, BRIGHT BAKERY, of un servicio special cu un compania ta duna, por ehempel Setar N.V. tin e servicio di ‘Setarnet’ y Digicel tin e servicio di ‘Aruba Top Up’.
Hopi compania y organisacion na Aruba tin un logo pa nan marca pa e compania ta reconocibel, p’asina e por distingui su mes for di un otro compania, por ehempel: Bon Bini Cargo, tin como logo, e solo oranje cu blauw, De Palm Tours, tin su mata di coco, cu e solo cu e colornan geel y preto. Colegio Arubano tin su logo blauw cu blanco, cu ta representa e mucha cu ta studia bou di e palo di watapana.
Tambe tin varios compania cu tin slogan, entre otro Setar N.V. tin “Setar Di Bo Tambe” y “Creando Conexion”. Palais Hindu tin: “Bon Prijs Tur Dia”. Ennia tin: “Celebra Bida” y “Sinti Bo Sigur” y WEMA tin: “Nos A Bin Pa Keda”.
Ta recomendabel pa proteha e nomber di negoshi si bo ta uza esaki como bo marca (Trademark). Pues, si bo kier pa publico reconoce bo na nomber di bo negoshi, por ehempel: Italo Arubano, Antraco, Kooyman, AMTR, Thiel Corporation, The Pastechi House etc.
Tur esaki nos ta yama na Ingles “Trademark” y na Papiamento MARCA. Generalmente ta papia di marca so, pero e ta encera tur nomber, palabra, cifra, logo, diseño di nomber, slogan y otro signonan, cu bo ta uza pa identifica y promove bo compania of producto.
Ta consehabel pa proteha bo marca contra e piratanan, cu ta djis para warda trankil manera “caiman na boc’i riu”, pa mira cua nomber, logo, slogan y marca ta pega y ta causa furor, p’asina nan tambe por haci uzo di esaki y asina ta desvia y confundi e consumidor.
Na un manera inhusto e pirata ta probecha y ta abusa, bibando riba custia di e bon nomber di bo negoshi, marca, logo of slogan. Te hasta su producto of servicio por ta di un calidad inferior. Ora e pirata ta trece esaki riba mercado, e ta confundi e consumidor, cu ta kere cu tur e asunto aki tin di haci cu bo negoshi . Ademas esaki ta un mal propaganda y sla duro pa bo negoshi.
Pa mas informacion tocante registracion di marca, Oficina di Propiedad Intelectual ta invitabo pa bishita nos oficina na Adriaan Lacle Boulevard 3, Oranjestad.


text:
Tsunami
Tsunami[editá | editá fuente]
Tsunami ta un mareyada (vloedgolf ) ku ta surgi di un maremoto ( temblor den laman ).Un maremoto ku surgi den osean hundu no ta hasi nada ainda i ta difísil lokalisá, ei no ta surgi ola grandi di tsunami, e ta forma un bulto chikitu riba osean ku niun barku no ta sinti'é, pero si e maremoto tin un magnitut di 9.0 òf mas, riba eskala di richter. E plachinan tektoniko ku ta primi na otro ta surgi preshon enormemente unda e plachi oseaniko ta hala pasa bou di e plachi kontinental i hisa e fondu di laman 30-60 meter ku e masa di awa ku ta bini kune,ta bai forma e ola di e tsunami ku haltura 10 a 20 meter.E ola di tsunami aki tin mas o ménos velosidat di 500 òf 1000 km/h riba osean. Si e fenómeno aki surgi den fraktura ku ta kore dilanti di kosta di un isla òf kontinente unda laman no ta hundu e ta oumentá den un tsunami destruktivo, e ta haya un otro forma riba laman di kosta ora esaki ta hala bai bèk.ora e ta alkansá kosta e parti dilanti di ola ta retrasá,su tras ta oumentá miónes liter di awa mas, halsa e ola 10 meter òf mas promé k'e bira basha riba kosta òf un siudatnan riba liña di kosta, manera a sosodé na Sendai (Hapon) kasi nada no ta keda para.
E volkan Krakatou[editá | editá fuente]
Mas ku un siglo pasa 26 di ougustus 1883 e volkan krakatou riba e isla Anak Krakatou di Indonesia a eksplotá.E eksploshon tabata enormemente i katastròfal, te na kosta di west oustralia por a tende.Efekto di e katastrofe tabata mundial.Stofnan fini di e volkan a bai haltu den atmosfer i kousá skuridat den dia,hopi añanan despues tabata un katastròfe pa naturalisa,stof di e volkan a kai te riba Merka.Dor di e ekploshon e seru i un parti mas grandi di e isla a desparsé bou di awa i kousá un tsunami destruktivo den historia ku ola di ku 40 meter haltu. E tsunami a kousá bida di 36.000 hende riba area di kosta di e islanan den bisendario i paisnan na Osean Indiko.Olanan di e tsunami a yaga kosta Afrika, west di Merka i Sùit Amerika.E isla no ta hopi konosí,pero e tin un historia grandi.Despues di aña 1883 ku e isla desparsé kompletamente,na aña 1900 tabatin un erupshon bou di awa i na 1927 e isla a sali 9 meter riba awa.Despues di siguiente erupshonnan e isla tabata na aña 2005 tresshen meter riba awa.
Teremoto na Chili[editá | editá fuente]
E terremoto di aña 1960 na Chili ku un magnitut di 9.5 riba eskala di richter tabata esun di mas fuerte di siglo 20.E tabata un maremoto ku a surgi 160 km riba kosta di Sùit Chili dia 22 di mei 1960.E maremoto a kousá hopi bida i daño na e pais i tambe na area di kosta di paisnan na Osean Pasifeko despues ku a surgi un tsunami.Kousa di tsunami tabata un pida di e plachi Nazca ku a pasa bou dje plachi Sùit Amerikano, 15 minüt despues un ola di 25 meter a dal riba kostanan di Chili.E movementu di e plachinan tektoniko a kousá olanan ku a bai 10.000 km leu, 16 ora despues e olanan yega islanan di Hawaï i ainda ola di 11 meter haltu tabata dal riba kosta. Despues di 22 ora olanan di 5,5 meter a yega kosta di Hapon, tabatin hopi daño i viktima riba area di kostanan na Osean Pasifeko
Atjeh ( Samatra )[editá | editá fuente]
Kasi pa hasi 80 aña despues ku e volkan krakatou i hundí den laman i kousá e tsunami di mas destruktivo di e tempu aya.Lo no tin niun hende mas den e regio ku lo a kede kòrda tsunami di krakatou te ora ku bolbe surgi un tsunami na Hawaï na aña 1964 ku kousá daño i viktima den regio ei i na California. Hopi hende no tabata korda mas riba e maremoto di mas fuerte den historia di aña 1960 ku a pasa Chili, aya a surgi tambe un tsunami ku a hasi hopi daño na Sùit i Nort Amerika i henter e regio di Osean Pasifeko.Despues di e 2 tsunami ei ekspertonan riba tereno di geologia kier a bini ku un sistema pa avisá tsunami na tempu, pero hopi pais den regio a haya ku e sistema ta bai kosta kopi sen pa loke kisas ta pasa un bes den 100 aña.Pero dia 26 Desember 2004 den oranan di mainta a yaga ora ku niun hende no pensa riba, un maremoto ku'n magnitut di 9.0 riba eskala di richter den laman na kosta di Atjeh provensia di Sumatra (Indonesia).E maremoto tabata 30 km bou di nivel laman unda e plachinan tektoniko di mas importante di lithosfer a dal pasa bai bou otro i hisa e fondu di laman 40 meter ku a surgi un tsunami destruktivo ku a kousa 250.000 viktima.Solamente riba e isla Sumatra kaminda un parti di e siudat Banda Aceh a desparsé kompletamente i den regio ei 167.000 hende a bira viktima.
E ola a keda kore 3000 mia riba osean bai te kosta di Afrika na Somalia ela hasi daño i kosta bida hende i tambe paisnan den regio. E ola a keda kore ku e mes energia ku ela surgi bai Sri Lanka, India, Thailand, Maleisia i otro islanan di Indonesia.Riba kosta di paisnan na Osean Indiko hopi hendenan di diferente nashonalidat a bira viktima, turistanan ku tabata pasa vakashon den regio na momentu di e tsunami.


text:
Silent emotions 2
Sr. Roland W. Peterson, conhuntamente cu Biblioteca Nacional Aruba, tin e placer di invita Bo pa un anochi special di presentacion di su obra nobo: Silent Emotions 2
Luga: Departamento Arubiana/Caribiana, Bachstraat 5, Oranjestad
Fecha: Diamars 27 di mei 2014
Ora: 19.00 – 21.00
Roland W. Peterson a publica su prome buki na aña 2003, “Nos fabula : tres fabula Arubano pa mucha”, storianan pa mucha na Papiamento. Den e añanan siguiente el a publica diferente buki pa mucha pa asina encurasha lesamento cerca muchanan, e.o. “Tres storia Rubiano” y “Ratoni”. Regularmente ta sali den nos corantnan local pensamentonan di Sr. Peterson den forma di poesia y storianan cortico, pensamentonan cu ta trata temanan cerca di su curason. Na aña 2005 el a publica un compilacion di e pensamento y sentimentonan aki den e buki titula “Silent Emotions : Soulful Thoughts of an Aruban Author”. Na aña 2013 ta aparece riba mercado “Silent Emotions 2”.


text:
Pueblo di Boneiru kompletu ta invitá pa bishitá i apoyá artistanan boneriano durante Festival del Caribe 2017 ku, manera ta konosí, ta dediká na Boneiru. E evento aki ta tuma lugá na Santiago de Cuba, kurason di bolero na yüli otro aña.
Diferente músiko i artista boneriano lo partisipá na e festival aki, kompartiendo nan talento riba e diferente esenarionan ku lo tin rònt den e suidat. Ta un oportunidat fenomenal pa kompartí e kultura i músika boneriano durante e festival ku tin míles di bishitante for di entre otro Amérika Latino, asta for di Oropa i otro paisnan.
E evento aki sigur ta un oportunidat pa kada boneriano ku ta deseá di konosé Cuba hasi un bishitá turístiko na e pais. Banda di apoyá músiko i artistanan boneriano e ta un oportunidat pa eksperenshá interkambio kultural ku Cuba, pero tambe ku bishitantenan di otro paisnan ku lo ta presente.
Santiago de Cuba ta konosí pa su bon ambiente, variedatnan di presentashon, arte, artesania, kultura bibu i literatura.
E organisashon 'Keiru Bon', representá pa Anneline Beukenboom i Bigalda de Marchena, ta enkargá pa organisá e parti logístiko, estadia i biahe pa tur partisipante i personanan ku ta deseá di bishitá Santiago de Cuba.
Djabièrnè awor, 4 di novèmber, SKAL ta organisá un atardi di informashon di 5’or pa 7’or, kaminda lo duna mas detaye na personanan ku ta interesá den e biahe aki. Lo tin oportunidat pa inskribí mesora na SKAL.


text:
Evelyn Wever-Croes: Minister Benny Sevinger a regala 42 mil m2 na...
Manera ta conosi Parlamento a yama minister Benny Sevinger pa duna cuenta. Lider di MEP Evelyn Wever-Croes cu prueba den man a denuncia e...
Andin Bikker lider di PDR: Gobierno y Valero a yega na...
Andin Bikker lider di Partido Democracia Real, a splica den rueda di prensa, cu den medionan di prensa el a lesa e declaracion di...
Elton Lioe-A-Tjam (ABO): E aventura CITGO ta un otro proyecto ‘Race...
Siman pasa un otro ‘CITGO-deal’ show a wordo organisa pa conmemora e cumpleaño di nos prome minister. Y locual a bira custumber, algun miembro...
Drs. Mervin Wyatt-Ras ta contento cu Gobierno a yega na un...
Mervin Ras ta trese padilanti cu siman pasa a firma e documentonan cu Valero pa traspaso di e refineria y propiedadnan na pais Aruba....
MEP: Chris Dammers mester duna cuenta cuanto cas el a haya...
Parlamento dialuna ultimo a trata e reunion tocante negishi miyonario di tereno cu Benny Sevinger y e sponsornan di campaña di AVP. E fraccion...
Parlamentario Evelyn Wever Croes a pidi pa stop reunion debi cu...
Dialuna mainta Parlamento di Aruba a confronta cu situacion di airco unda desconocinan den marduga a comete destruccion na e tuberia di airco pa...
MEP: “Dezerzijds akkoord, gaarne medewerking” a bira e frase popular pa...
Comunidad Arubano a ser grandemente sacudi ora cu a tuma nota con cierto pirata, sponsor y compinchinan politico liga directamente na partido AVP a...
Partido MEP: Reapertura di refineria ta un logro di pueblo
Rib’e pregunta con fraccion di MEP ta mira e situacion en torno di e firmamento di e deal di e refineria, sra Evelyn Wever...
Desiree de Souza-Croes: Si pa dia 8 di September e amienda...
Si pa dia 8 di September, e amienda pa Geregistreerd Partnerschap no haya atencion, lo bay cana e caminda di corte supremo na Europa....
Dangui Oduber (MEP): Dialuna 5 september Benny (King of Real Estate)...
For di luna di Januari 2016 fraccion di MEP a haci peticion pa un reunion publico cu minister di infrastructura Benny Sevinger pa e...
Lider di PDR: Ta bon cu gobierno y Valero a separa...
Den rueda di prensa Andin Bikker lider di Partido Democracia Real a referi na e disputa riba loke Valero tin cu paga na belasting,...
Fraccion di MEP a haci recorido na diferente radio, corant y...
En conexion cu Dia di Prensa dia 1 di September, Fraccion di partido MEP a haci un recorido na diferente radio, corant y miembronan...
Juan Ady Thijsen(MEP): Insulto di Otmar Oduber den direcion di Raad...
Parlamentario mr. Juan Ady Thijsen a tuma nota di comentario di Raad van Advies relaciona cu e defamacion door di Ministro Otmar Oduber den...
Segun lider di PDR Andin Bikker: Gobierno no a haci nada...
Lider di Partido Democracia Real Andin Bikker, ta urgi gobierno pa haci un estudio basa riba esun haci na Hulanda tocante asbest. Den rueda di...
Parlamentario Desiree de Sousa Croes: Sentencianan di Corte Supremo Europeo pa...
E ultimo añanan EHRM (Europees Hof voor de Rechten van de Mens) a trata algun caso hopi interesante pa loke ta relacionnan di mes...
Glenbert Croes: Danki na tur miembro di prensa pa boso sacrificio...
Hopi biaha no ta tur hende ta realisa e sacrificio y dedicacion cu ta bay cu e trabao di ser un Miembro di Prensa....
Partido MEP ta celebra dia di Prensa den unambiente Ameno
Partido MEP a celebra dia di internacional di prensa, cual ta awe 1 di September, hunto cu prensa invita durante conferencia di prensa den...
Andin Bikker: PDR ta felicita Prensa riba nan dia special
Riba 1 di September ta celebra dia Internacional di Prensa y cu esey un dimension special di e derecho universal di libertad di expresion....
Minister di Financia a entrega e presupuesto 2017 na Presidente di...
Diaranson den oranan di atardi Minister di Financia Sr Bermudez a bishita presidente di Parlamento Drs Marisol Lopez Tromp y entrege e documento importante...
Andin Bikker: E trabao cu Gobierno tin pa stimula economia no...
Andin Bikker lider di PDR durante e conferencia di prensa semanal a splica riba e energia renobabel. E incentivonan cu e gobierno aki a...


text:
AMSTERDAM, Hulanda – E prijs di bitcoin diadomingo a sigui baha. Na e punta mas abao, e moneda digital aki a perde 10% di su balor.
E prijs di bitcoin diadomingo tabata 12.508 dollar, toch ainda ta ariba e punto mas abao di bitcoin di siman pasa. Diabierna ainda el a baha un tiki bou di 11 mil dollar. E dia ey, e moneda digital aki den 24 ora a perde un kwart di su balor total. Net un siman pasa, aida e bitcoin tabata tin un balor di 20 mil dollar.
Aunke cu expertonan ya pa un tempo caba tabata avisa pa no inverti den bitcoin, cual no ta regula, toch e moneda digital aki e aña aki e tabata super popular. Posiblemente e porciento abao ariba un cuenta di spaar ta hunga un rol importante akinan. Expertonan den e mundo financiero a avisa cu e bitcoin tin tur e atribuitonan di un burbuja.
Un motibo concreto pa e caida den prijs di siman pasa, no tin. No ta imposibel pa pensa cu hopi di esunnan cu a inverti trempan den aña, awo ta cosechando nan ganashi. Pero asin ames, e prijs di bitcoin ta hopi mas halto cu e 1000 dollar di aña pasa.
Fuente: https://www.telegraaf.nl


text:
ORANJESTAD - Durante y despues di Fakkel, tabatin 24 detencion. Segun vocero policial Lito Laclé ,Fakkel a cuminsa pa exactamente 8.10 pm y e last lap a drenta 2.15 am. Di e 24 detencion, 2 tawata pa core influencia di alcohol, 1 cu tawata wordo buska di Husticia. E resto mayoria tawatin di haber cu “Openbare Dronkenschap” of pa bringamento. Tawatin un total di más o menos 150 Polis ariba pia.
ORANJESTAD - Awe durante oranan di madruga Recherche di districto 1 a efectua un huiszoeking na un adres na Madiki. Na e adres 3 persona nacionalidad Venezolano (2 hende homber y 1 hende muhe) y ilegal a wordo deteni. Por bisa tambe 1 pistool y municion a wordo tuma den beslag. Pa mas detaye ariba e investigacion tuma contacto cu OM.
ORANJESTAD - Awe 7 januari 2018 pa mas o menos 8 am Central di Polis a yama Maritiem Polis cu un boto Venezolano mester a yega Boca Cathalina. Patruya Strand Polis tambe a bai e direccion ey. Na jegada di patruya, Strand enberdad ta topa un boto. Ta trata di e boto registration AQYM 2498 "Las Gemelas". Maritiem polis tambe a presenta na e sitio y a cuminsa cu nan investigacion. A resulta cu dia 4 januari 2018 e boto menciona a sali di Venezuela di porta "Tocopero" cu 2 persona na bordo pa bai pisca. Nan a bai pisca den besindario di penisula di Paraguana. Nan a haya problema cu motor y drief pasa Peninsula di Paraguana voorbij. Nan purba hasi señal cu nan cuchiu pa tera pero sin resultado. Nan a sigui drief bin direccion noord. Nan a keda drief 3 dia riba laman. Nan tawata tin awa so na bordo pero sin cuminda. Door cu nan a tira reda den awa di Venezuela nan tawata tin algun pisca na bordo y asina a cuminsa come pisca kuru. Stroming a hiba nan te trece nan algun miya pabao(west) di Aruba. Door cu nan a waak tera nan a keda purba start un motor y a logra tambe net pa trece nan sera di tera na altura di Boca Cathalina. Pa mas o menos 0600 am awe mainta nan a yega Boca Cathalina. Un di nan a bula na awa bai tera pa busca ayudo. Boto di polis BP 2 a bin terpl. Y a tuma e persona nan over y asina sleep nan boto direccion waf di Barcadera. Personal di immigracion a klaar in e persona nan. Via caminda nan official por a saca afo cu enberdad Venezuela a manda un aviso cu e 2 persona nan aki ta perdi riba laman. Mirando nan tawata cansa y sin come bon e ultimo dianan Rode Kruis a tuma nan over pa asina majan mainta nan traha riba nan boto pa nan por sigui bek direction Venezuela. Maritiem polis a juda nan cu spark plug y fuel pa nan boto. Asina pa nan por jega bek Venezuela sano y salvo.
ORANJESTAD - Control di trafico di e unidad di motor di polis durante y despues di fakkel a produci basta boet. Segun vocero di polis Lito Laclé a bisa NoticiaCla, un total di 32 boet a wordo repartí.2 invordering rijbewijs den aanhouding di rijden onder invloed, na cual un a supla 1035 ug/l ( esey ta den e grens di alcoholvergiftiging) . Boetnan nan ta varia di verlichting, inhalen, roodlicht, cellular, bescheidenen. Fotonan ta di archivo cortesia KPA.
ORANJESTAD -Cuerpo Policial Aruba ta cla pa inicia un otro temporada di Aruba su carnaval. E aña aki carnaval 64 ta conta cu mas o menos 150 agente policial cu lo ta riba pia pa parada di flambeu diasabra awor dia 6 januari. Cu diferente unidadnan manera K9, Mobiele Eenheid, Cuerpo Especial Arubano, Motor Unit y polisnan uniforma cu lo forma parti di parada di diasabra awor.
ORANJESTAD - Un persona haciendo ehercio awe mainta a keda agredi cu intencion pa viole. Segun vocero suplente di polis Liliana Rasmijn, awe mainta pa 6:07 central di polis a manda un patruya pabao di ex Bushiri hotel pa un caso di intento di violacion. Na yegada di e patruya ta topa cu un dama cu ta declara cu e ta tabata coriendo ora diripiente un homber a atace y a wante. E homber a menase cu un arma di candela y un schroefdraaier. E la sigui conta cu e homber a mishi cune pero no a logra viole. E la logra hui di e homber y a logra para un autobus cu tabata pasando . E descripcion di e sospechoso ta color di cuero lichtbruin, estatura mas o menos di 1.65 , e ta tin cara tapa, bisti cu un bodyshirt y un short color cla. E caso ta bao investigacion. Ken cu por a wak algo jama tiplijn di polis 11141.


text:
ORANJESTAD - Basa riba e posting promedio di Platts US Market scan (Gulf Coast) pa e periodo di 1 te cu 31 di augustus 2017, Minister di Asuntonan Economico y Comunicacion ta anuncia e prijsnan di benta di combustibel nobo. Compaña pa algun grafico ta presenta e prijs di combustibel entrante 13 di september 2017:
Gasolin unleaded-premium: 183,0 cent p/ltr. (+ 5,4 cent)
Diesel LS: 147,6 cent p/ltr. (+ 6,0 cent)
Kerosin: 137,1 cent p/ltr. (+ 7,9 cent)
E prijsnan ariba menciona ta inclui BBO/AZV.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


text:
Tumba
Tumba ta un tipo di músika i baile ku ta wòrdu toká na Aruba, Boneiru y Kòrsou. Tumba por wòrdu konsiderá komo e músika mas original di e islanan ABC. Sinembargo e orígen di tumba ta klaramente afrikano. E nòmber tumba ta origná di kultura Bantu na (Kongo), Afrika.
Awendia, prinsipalmente na Kòrsou i Boneiru, tumba ta hopi popular den temporada di Karnaval y ta e músika di Karnaval. Na tur e tres islanan ABC tin un festival grandi di tumba den temporada di karnaval.
Tumba y tambu tin probalmente e mes un orígen. Tantu tumba komo tambú ta wòrdu skibí den 2/4 maat. Antes tabata komponé hopi tumba instrumental. Por menshoná tumbanan di ántes manera: Gerry Palm, Rudolf Palm y Janchi Boskaljon na Kòrsou i mas resien na Aruba Rufo Wever y Padu Lampe. Di e tempu modèrno Anselmo "Boy" Dap ta wòrdu konsiderá komo e "Tata di Tumba". Otro kompositornan grandi di tumba di e époka modèrno ta entre otro Rignald Recordino (Doble R).


text:
Señor nos Dios awe nos ta presenta Bo dilanti cu e siguridad cu Bo ta stima cada un di nos cu ta Bo yiunan y Bo ta duna nos Bo proteccion den nos encuentronan inespera carga di dificultadnan. Nos ta presenta Bo awe tur nos angustianan, problemanan, disgustonan, enfermedadnan y tur cos cu por a kita for di nos e gana di lucha. Duna nos un fe firme pa nada no kita e speranza ni e gana pa sigui lucha y sigui padilanti. Pa medio di oracion nos tin un encuentro cu Bo unda nos ta ricibi sanacion, liberacion y sosiego pa nos alma, nos carganan ta bira lihé y nos ta haya forza renoba. Claria nos mente y nos curazon pa nos sabi con pa actua, kico pa bisa y pa nos tuma e miho decisionnan. Yuda nos pa nos sigui padilanti cu sabiduria confiando den Bo promesanan pasobra esun cu sigui Bo no lo fracasá ni lo sintié abati of desanima. Mescos cu awe den Bo Evangelio Bo ta scohe Bo diesdos discipelnan ( Luc. 6, 12-19 ) asina Bo ta yama cada un di nos na nos nomber pa nos sigui Bo. E decision ta den man di cada un di nos. Abo por tur cos y Abo por transforma nos completo. Cu nos curazon por ta habri pa Bo por obra grandemente den cada un di nos Amen.
Orashon di dia 12 september 2017
Posted in Orashon di Dia


text:
Un di e federacionnan deportivo cu anualmente ta celebra nan torneo relaciona cu Dia di Betico t’e Federacion di Ahedrez Aruba.
E aña aki, Federacion di Ahedres lo tene 3 dia di torneo esaki cuminsando diabierna 27 di januari y lo termina diadomingo 29 di januari.
Lo por competi den e categorianan di U-12, U-18 y Open, mientras e torneo aki lo bira tambe e prome torneo pa loke t’e calendario di actividad den e aña deportivo 2017.
Mester bisa cu diamars 24 di januari lo por cuminsa inscribi di 7or pa 9or di anochi p’e torneo aki, mientras diabierna 27 lo tin e apertura cu lo inicia pa 7.45pm den e Clubhouse Nieuwstraat 11, Oranjestad.
Riba e diarazon 25 di januari, e U-12 group lo hunga nan torneo cuminsando pa 10or di mainta mientras e entrega di premio lo ta programa pa tuma lugar pa 2.30 di atardi.
E gruponan Open y U-18 lo hunga entre diabierna 27 y diadomingo 29 di januari unda pa 5.30 di atardi lo haci entrega di e trofeonan na e respectivo ganadornan.
Lo tin 3 trofeo pa prome 3 lugarnan den U-12 Boys y U-12 Girls, 3 trofeo pa best U-18, 1 Medaya pa best U-16 y U-14 y 3 trofeo pa best 3 den Open Group.
Ta bon pa bisa cu e torneo ta conta pa Rating local y pa punto di FAA. Tur aña rond di e fecha di 25 di januari, varios federacion deportivo ta tuma e iniciativa pa organisa nan acostumbrado torneo Dia di Betico recordando e fecha natal di Betico Croes den felis memoria.
Un danki sigur na Lotto, e Loteria di Aruba pa medio di Comision di Subsidio cu a subsidia e eventonan deportivo enconexion cu e celebracion riba Dia di Betico.


text:
Sera Konosí
Inisiadornan
VotaSabí ta un inisiativa di Timothy Huyzen I Gerbrand van den Eeckhout. Timothy a kaba su estudio den Informátika, Gerbrand den Siensia Polítiko i Historia.
Prensa
Pa preguntanan di prensa por e-mail nos via info@votasabi.com.
Ademas por jama nos na 5250788 (Timothy Huyzen) òf 5225827 (Gerbrand van den Eeckhout)
Ret
E inisiativa VotaSabí ta na altura di temanan ku ta toka nos isla i a inklui kontribushon di periodista, sientifiko I hefe di redakshon bibando riba Korsou.
Partidonan
VotaSabí ta agradisí na tur e partido nan ku a koperá ku e inisiativa. Debí na nos imparsialidat, lo VotaSabí no duna niun deklarashon di ningun partido politiko. VotaSabí no tin preferensia pa ningun di e 13 partido nan ku partisipando den e elekson aki. Kualkier konseho ku ta resulta for di VotaSabí ta solamente intenshona pa e individuo ku e jena su kontesta nan i no ta un sosten di VotaSabí pa ningun partido.
Imparsialidat
Tantu e inisiativa VotaSabí komo e inisiadornan mes ta kompletamente imparsial I no alia na un fundashon, partido of universidat aparte di VotaSabí. VotaSabí no ta sosteni finasieramente dor di un organisashon. E webhosting ta paga kompletamente dor di Timothy Huyzen I Gerbrand van den Eeckhout. Tur e trabou pa VotaSabí, tantu di inisiadornan, e partido politikonan I e kontribushon di e ret amplio ta hasi voluntariamente sin risibi kualkier pago. Esaki a wordu komunika na tur e koleboradornan.
Kondishon di uso pa www.VotaSabi.com
VotaSabí ta mantene e derechi hasi kambio na kualkier parti of kita kualkier parti di e programa sin mester duna kuenta.
Responsabilidat limita
VotaSabí ta hasi esfuerso pa mantene e kontenido di e wepsait aktual sino agrega aserka. Sinembargo ta posibel ku e kontenido no ta kompleto of inkorekto.
Ta ofrese e material nan riba e wepsait sin ningun garantia of derecho di demanda riba eksaktitud. E material po wordu kita sin notifikashon di antemano dor di VotaSabí.
Tur e informashon por kontene eror.
VotaSabí no ta responsabel pa e kontenido riba wepsait ku nos ta duna un link na dje.
Demas
E kondishon di uso por kambia kada pasa tempu.


text:
Un sosiedat programa pa ninga di duna honor na un guerero spiritual kristian ta un sosiedat dekai, degenera pa e raisnan strangulado di supremasia blanku ulandes. Ta e kolonialismo mental ta opera den kabes di hende pa no transmiti un diskurso, publiko un entrevista, un video di e uniko disipulo katoliko ku a sirbi un pueblo di klase trahado ku e konsenshi di Kristu radikal. Di 2010 pa 2015 masha poko bes, si no kasi nada a keda dedika na Amado Römer, ni di parti su mes gremio di lidernan religioso ni di sindikalismo. Un desgrasia bergonsoso ku ta revela un goya di berdat pa identifika ken ta esnan ku ta ku nos di berdat.
Sitanan for di Amado Römer su buki ‘Kòrsou den siglo XX’:
– Su sentido di libertat ta keda manifestá solamente den kada hende, ku su kas den su kurá. Spiritual, sosial i ekonómikamente e ta mes dependiente ku ántes. Su ideal ta keda manifestá den su manera di dirigí su mes na otro deskonosí: “shon”. Tur lo ke ta “shon”. [un dje karakteristikanan despues di 1863 abolishon di sklabitut NL]
– Den un situashon asina ta kantika i ronkamentu di kueru den skondí di kunuku ta tene yu di Kòrsou kontentu òf nan ta kohe nan tumba te lat anochi. Ku poko nan ta satisfecho i nan ta parse kontentu tur ora, maske disenteria i pobresa ta kome nan paden.
– Apénas nos ta topa banda di Wacao hende di pueblo koló skur pero ku fakshonnan netamente indiano. Di unda eseinan ta? Meskla kisas di katibunan ku algun indjan ku a keda tóg despues ku a saka tur sobrá manda kosta di Venezuela i otro partí di Karibe?
– Mester nota ku tera no ta produsí, tampoko pa e “shonnan”. Tóg nan ta mantené apariensia ku nan kas grandi i tereno grandi, nan kunuku seku i nan pasishon di “shon” ku kabai i kitoki. Pero nan mes ta pasa nesesidat.
– Na “Punda”, esta den stat, tin poko di e grupo(kolonisado) akí ta biba tambe. Den nan bo ta haña algun komersiante i empleado di gobierno. Nan ta sigui e profeshon di nan antepasado i ta yuda goberná pueblo den Koloniale Raad.
– Nan relashon ku pueblo simpel, desendiente di katibu, ta di un distanshamentu hopi grandi. Maske nan tambe tin desendiente ku e pueblo, hopi biá yu di nan kriá di kas, nan no ta duna e yunan akí nómber di famia ma ta kambia e nómber òf ta les’é di patras bai dilanti manera: Torbed na lugá di Debrot, Sille òf Silie na lugá di Ellis, Wolfschoon i Borgschot na lugá di Schonewolf òf Schotborgh, algun bia ta kambia algu den e nómber p.e. EIsevijf na lugá di EIsevier ets. E distanshamentu akí ta keda i ta bai resultá hasta den añanan mas lat den un avershon ku ta yega na eksploshon.
– Enseñansa ta otro kos ku ta bin yuda pa eliminá poko poko algu di e diskriminashon pa motibu di koló. Ta keda remarkabel ku yu di pueblo simpel (katóliko) ta bai skol katóliko i muchanan desendiente di e kolonisador hulandes (protestant) i hudiu ta bai skol di gobièrnu. Tene kuenta ku no ta ekskIusivamente e gruponan akí ta bai skol katóliko òf skol di gobièrnu, pero ta e tendensha nos ta anotá akí. Tin tambe e famoso Emmaschool pa hende di pueblo ku ta skol di gobièrnu, ku basta hopi mucha pero no di kompará ku e skolnan di mishon. Tur skol sinembargo tin e mes programa i mes eksigensha pa eksamen final.
– E yu di pueblo ku tin un tiki chèns i ta gana un poko mas ta manda su yu skol katóliko di “plaka” i e instrukshon ta algu mas avansá ku skol “di pomada”. Lástima ku mester bisa ku skolnan di kunuku si ta keda poko atras i ta skol di pomada so tin i e chèns den bida pa e hendenan akí ta hopi redusí generalmente. Nos kier mustra aki riba ekspreshon di un shofùr di bus, tesorero di su Credit Union ku a bisa: “ami ta skol di kunuku mi a bai i ni katisashi mi no por a siña drechi pasobra mester bai pikí palu tur dia pa kushiná, awor atami tesorero di un Credit Union”. Esaki ta demostrá e loke nos kier indiká, problema pa mobilidat sosial den pueblo pa .falta di skol adekuá. Asina e distansha den pueblo tambe ta keda asentuá
– E kasitanan ku nan ta lanta i ku algun di nan nos por mira te awe, ta kas di tabla, kubrí ku bleki di kerosin, dak di zink. Ta hende ku ta traha mas ku ocho ora pa dia den petroli pretu i ta yega kas bon kansá i tur shushi. Den nan kasita kayente manera fòrnu no ta kos di wanta i asina nan ta buska nan dibertishon pafo di kas. Ni kargadó di karbón na Motètè no tabata pasa manera e trahador di Isla. E mentalidat ta kambia. No ta simplemente e hòmber rudo, pero awor e bida mes ta bira diferente, sin ilushon, ku un par di sènwèl, pero sin nada elevá den dje kasi. E no ta su mes mas, ma parti di un mashin òf un sistema.
– Asina por tin dos ruman, un ku a keda biba den kunuku, ku su kas, su dos kabritu i su pida tera wardando awaseru kai pa e por planta su mainshi i su bonchi ku pinda. Sin lus ni awa di pipa manera su ruman na Punda, pero e ta biba manera hende, a pesar di tur su fayonan e konosé rèspèt i e sa ku tin un Dios. E otro ruman, a pèrdè su mes, bibá na Punda den un kas ku apénas por karga e nòmber ei, sin mayor speransa e ta kasi mas un kos ku un hende. E ta bira hasta rebelde mirando duresa di bida. Esaki ta e “proletario” ku nos kier men i e ta un figura nobo den nos pueblo.


text:
LOGOS HOPE, e boto cu e feria di buki mas grandi di mundo pronto lo yega Oranjestad cu su tripulacion internacional cu nan historia interesante, despues di hopi aña, e tripulacion ta anticipa un tempo inolvidable compartiendo nan conocemento y conectando cu su bishitantenan.
Femke Rutgers di Santa Cruz ta un di e 400 voluntario. Na 2005 Logos II, e boto ruman di Logos Hope a bishita Aruba. E mayornan di Femke a hibe cu su rumanan riba e boto pa cumpra buki y Femke su interes pa join a cuminsa crece.
Mientras Femke tabata bishita Logos II, el a top cu un miembro Rubiano di tripulacion cu a cont’e mas over dj’e boto: Femke a declara: “scuchando su experencianan riba e boto a haci mi interesa pa haci mescos.” Aunke e tabatin 8 aña di edad so, e nunca a lubida e “book ship” y a bisa pa su mes “un dia e lo ta parti di dj’e”.
6 luna despues cu a caba scol secundario, Femke a wordo acepta como voluntario y a bula bay Malaysia pa un training. Femke a join e departamento di feria di buki y mas despues el a wordo puntra pa bira un lider di su ekipo.
Durante su 2 aña di compromiso, Logos Hope a visita puertonan na Asia, Africa y Caribe. Un di su experenciana favorito tabata na Taiwan, den un dia hopi druk, Femke y un amiga di Bahamas a haci un swing dance pa haci e fila pa drenta boto mas placentero.
Femke ta bisa: “Logos Hope ta diferente for di tur otro bookshop cu bo por a bishita.”
E ta sigi bisa “bo por experencia un tiki dj’e culturanan di mundo for di e prime momento cu bo ta subi e boto. Mi ta hopi contento mi por trece mi famia y amigonan di Aruba na mi cas flotante, y hiba mi amigonan di boto na mi isla bunita!”
E boto tin 400 boluntario di mas di 60 pais, cu ta laga nan famia, trabao y cas atras, E tripulacion ta ofrece un ehempel di unidad den diversidad cultural. Algun di nan ta bin cu calificacion pa trabao specifico manera: ingeniero, plomero, carpinte, coki y otro sorto di profesionalnan, pero hopi hoben ta bin sin un profesion pero cu un disposicion pa sirbi. Aunke nan por bin di diferente trasfondo, e tripulacion ta di acuerdo cu un meta comun: sirbi hende pa medio di proyectonan di servicio social y bon literatura.
MV Logos Hope ta wordo opera pa GBA SHIPS E.V. un organisacion caritativo internacional registra na Alemania. For di 1970, e organisacion a duna bon bin na mas di 45 miyon di bishitantenan den mas di 150 pais rond mundo.
MV Logos Hope ta habri pa publico na e terminal crucero di Oranjestad for di 21 april 2017 te cu 7 mei 2017. Orario pa publico ta diamars pa diasabra 10:00 AM – 9:00 PM; diadomingo 2:00 PM – 0:00 PM; dialuna ta cera. Entrada ta Afl. 1,00 pa persona. Muchanan bou 12 aña di edad ta drenta gratis y mester ta compaña pa un adulto. Adulto riba 65 aña ta drenta gratis. Pa mas informacion, bishita: www.logoshope.org/aruba.


text:
Minister drs. Paul Croes di Trabao a confirma cu ya caba tin mas di 350 personanan local na trabou den e refineria. Esaki ta incluyendo e contratistanan y tambe directo cu CITGO.
“Te n’e momentonan aki ya caba tin mas di 350 trahador local laborando den e refineria sea directo of indirecto.
Y mi lo kier impulsa mas ainda den e luna nan nos dilanti. Nos lo mira mas hende wordo emplea den e lunanan nos dilanti.
Pa nos e localnan tin prioridad esaki tambe ta locual mi a enfatisa durante nos ultimo bishita na Venezuela. Contratistanan local y trahadornan local ta mi prioridad”, Minister Paul Croes a reteira.
A tuma nota cu oposicion kier purba crea e impresion eroneo cu lo tin un cantidad grandi di persona di Trinidad of for di Venezuela na caminda pa Aruba y Minister Paul Croes a mustra cu esaki no ta cuadra cu e realidad.
Locual oponentenan politico ta purba haci ta crea incertidumbre den e logro importante aki di Gobierno di AVP.
“Ami ta Minister di Trabao di Aruba y ta para pa trahadornan local. Te ne momentonan aki mi por informa nos comunidad cu tin 350 posicion directo y indirecto a wordo yena pa trahadornan local y nos lo continua riba e rumbo aki tambe.
Oposicion ta trata na bruha tera cu cosnan cu no ta cuadra. Percura cu nos localnan haya e prome opcion pa empleo.
Ta tata y mamanan di famia Arubiano y hendenan cu añanan biba na Aruba cu ta contribui na nos economia. Mi ta lamenta cu pa motibo di desesperacion politico ta trata na troce berdad pa cu pueblo,” Minister Paul Croes a mustra


text:
Tremendo ‘Beach bash’ pa studiantenan di Colegio EPI na Eagle Beach.
Diabierna mainta e team dinamico di actividad pa studiante di Colegio EPI a organisa un tremendo actividad deportivo riba beach na Eagle. E ‘beach bash’ ta un actividad pa studiante por pasa un rato agradabel y deportivo pafor di scol como parti di introduccion di aña escolar nobo, e aña aki celebrando de paso 15 aña di existencia.
Di parti full e team di Colegio EPI kier a gradici tur e sponsornan cu a haci e dia aki posibel: Setar, Compra, Digicel, Balashi, ASD, Panaderia del Pueblo, Bright Bakery, DOW, Aleda, Ecotech, Serlimar, CMB, y Quota Club. Tambe un danki na tur esnan cu a colabora cu e evento: Andina Ice, Certified, Fruteria Virgilio, Omega NV, Rode Kruis Aruba, Aruba Volleyball Association, Ibisa y Aruba Beach Tennis.


text:
Kralendijjk Boneiro: Boneiru ta kombertiendo su mes den un isla di basta atenshon ku e desaroyo di kriminalidat sin kontròl ku ta asotando e komunidat. Asta por bisa, tin basta arma den sirkulashon riba e isla i ku no ta mira ku outoridatnan por domina esaki mas. Tur esaki por boek riba kuenta di e desaroyo ku a tuma lugá den kuerpo polisial despues di 10-10-10, ora Hulandes a drenta sin konosementu i a pone e hendenan lokal un banda, keriendo ku nan por bini ku nan sistema Europeo i dominá kriminalidat.
Boneiru tabata un isla basta trankil, ku kada intento òf kaso ku a keda registrá den pasado, a risibí e atenshon i a keda solushoná. Despues ku e idioma Hulandes a drenta warda sentral di polis i ku e ‘muchanan di kaya’ (polisnan lokal) a hala atras, e desaroyo di kriminalidat ta saliendo for di man. Kaya ta yen di hóben ku e oportunidat ku a presentá a duna nan e poder di a pèrde asta respèt den komunidat. Asta a keda registrá asesinato di un agente polisial. Sinembargo te asta e nivel aki, no ta buska un manera pa establesé respèt bèk òf kisas e kuerpo polisial no por realisá esaki mas.
Durante e dia di awe, sorprendentemente a tuma nota di un vehíkulo Hyundai Creta koló blanku keda hiba riba kran warda sentral di polis, ku na su banda drechi kantidat di perforashon di bala. A bin komprondé ku esaki mester a keda balasea algun ratu promé i ku a kore yega hospital ku un persona heridá. Polis no a emití nada di informashon rondo di esaki, pero a komprondé ku ta buskando un òf mas sospechoso. Asta helikopter a bula enbuska di e sospechoso(nan) aki.
Informashonnan ku a yega Boneiru Awe ta indiká ku for di algun dia pasa ya kaba tabatin aktonan di bashamentu di bala. Den e bario di Antriol parse ku a basha bala riba un kas i awe esaki a bin kulminá riba un vehíkulo ku a laga atras un persona heridá den hospital. Ta tras di e echonan so por kore i buska posibel solushon di e kaso. Kiko ta hasi pa purba frena e desaroyo aki? E situashon ta hopi preokupante riba Boneiru, un isla trankil pero ku e desaroyo ku a bai aden a kambia e trankilidat pa i seguridat.
Segun ultimo informashonnan, den oranan mas lat di atardi durante di un investigashon grandi harma pa outioridatnan a bin detene un homber den e bario di Tera Kora, probablemente relashona ku e kaso di tiramentu aki. Investigashonnan ku ta bai sigui lo prueba esaki.


text:
Parlamentario Andin Bikker a trece padilanti cu Presidente di Parlamento, drs. Mervin Wyatt-Ras ta organisa reunionnan lief so, esta ta trata topiconan lief. Presidente di Parlamento ta desmenti esaki pasobra den Parlamento nan t’ey pa sirbi pueblo, pa pone reunionnan cu ta keda pidi of via leynan cu mester keda pasa.
Tambe Andin Bikker a referi na e ley di “warenverordering”, cu ta un iniciativa di Parlamentario Marlon Sneek. A pone esaki riba agenda y Parlamentario Bikker no kier a sostene esaki.
Parlamentario Bikker no kier sostene e ley aki pasobra e no a presenta na e reunion.
E ley aki tabata over di etiketa (label) e productonan y esaki tabata un flauw excuus pa no presenta na e reunion. Parlamento mester ta mas serio, di cual un Parlamentario mester ta un persona serio. Ora cu e ta trece padilanti su critica y ta cumpli cu otro cosnan.
E critica di Andin Bikker lo a keda tuma mas serio si el a presenta na e reunion y Presidente di Parlamento lo bisa pa nan bay papia.
Pero e ta keda sin presenta na e reunion, tira esey den prensa y keda sin presenta. Esey tabata e forma pero no solamente Andin Bikker, pero oposicion completo no tabata presente na e reunion. Ta den campaña pero den e ultimo tempo oposicion no ta acudi na e reunionnan.
“Esey no ta e forma corecto di duna enfoke of di duna forma na bo trabou Parlamentario”, el a duna di conoce.
Parlamentario mester ta na Parlamento p’asina e por vota riba un ley, critica e ley pa duna su opinion. Pero den e ultimo tempo por mira ta cu den prensa so por mira kico nan ta pensa.
Esaki ta un forma cu mester cambia, pasobra hendenan con nan por ta den Gobierno.
Den prensa nan ta bay duna nan pensamento of nan ta bay traha of con. P’esey pueblo mester por mira esaki, pasobra mester t’ey den Parlamento p’asina defende pueblo y no pafo.
Presidente di Parlamento a bin ta señalando esaki, pero e ta spera tambe contribucion positivo di e Parlamentarionan. Ainda tin un par di dia prome cu eleccion y despues di eleccion te ora cu un Gobierno keda forma, trabounan di Parlamentario ta sigui. Esaki ta un manera hopi mahos di demostra pueblo con na pecho bo tin bo pueblo.


text:
Pasco di Resureccion… periodo di refleccion… pakico e jiu di Dios a scoge pa muri na crus?
Kico e kier a bisa nos di berdad? Tin ora mi ta pensa cu e mester kier a duna e hendenan di su tempo un mensahe di amor. Hesus tabata biba den un periodo cu nan tabata mata muchanan chikito riba orden di e mandatarionan. Mescos cu nan tabata mata criminalnan riba crus…
Y awendia, con nos ta para? Ainda ta mata jen di hende den guera rond di mundo riba orden di mandatarionan. Hendenan ta tira otro mata sin motibo algun den diferente paisnan. Kico ta e ehempelnan cu ta pone hende actua asina contra su prohimo?
Nos ta bibando den un mundo cu 10% ta donjo di 90% di e rikesanan. Hendenan ta muri di hamber den un parti di mundo, tanten otronan ta gasta nan placa na luho exorbitante of placernan cu ta corumpi otro ser humano.
Tin ora mi ta puntra mi mes, kico a bay robes cu humanidad. Unda nos a bira e victima di nos propio crecemento sin limite?
Con nos por draai cos bek? Dios lo duna nos un chens pa draai cos bek? Nos ‘kier’ draai cos bek of nos ta keda baila riba e barco di bida te dia e sink mescos cu Titanic?
Podise nos cada un por pensa con nos por resusita, cada un di nos den nos propio grandesa?
Si nos ta traha na imagen di Dios, ya caba nos ta bibando den amor y bendicion, toch? Y awor si nos desvia pa cualkier motibo, podise Pasco di Resureccion por inspira nos pa cada un di nos resusita, no for di morto fisico manera Hesus, pero den e mensahe cu e la laga atras pa mundo.
E mensahe di tur tempo ta un mensahe di amor… Ke hubo, ban ta balente… Ban resusita den amor!!! Abo ta cu cla???…


text:
Hulandes
Hulandes (Nederlands) ta e idioma natal di mas of menos 23 miyon hende. Den e Union Europeo (EU) e ta tuma e di shete luga pa loke ta trata grandura di idiomanan den e EU. Hulandes ta wordo papia primeramente na Hulanda, Surnam y na Belgica. Na Sint Maarten, Korsou y na Aruba, tambe e ta wordo papia.
Hulandes ta un di e idioma di West-German. Cifra precies no por saca afo pa loke ta trata e papiadonan, pero ta saca cu mas of menos 23 miyon tin Hulandes como idioma di cas. E total aki nos por calcula: rond 16.606.000 Hulandes riba 2 di juli 2010; 6.161.600 miyon residente di Vlaams Gewest den Belgica (cifra di 2009) y ta estima 125.000 Vlaamse Brusselaars (cifra di 2006) ta hiba un total estima di menos 22.8 miyon papiado di Hulandes den Hulanda y Belgica hunto. Den Surnam e total di papiado di Hulandes riba algun shenti mil por wordo varia, estima total di residente 486.618 (juli 2010).
E termino "Nederlands" den frase cortico ta wordo uza como un sinonimo di Standaardnederlands, esaki ke bisa e idioma standaard ta wordo uza mas tanto den media y circulo oficial. Den un frase amplio cu "Nederlands" ta wordo papia e mayoria di variacion na e parti di mas grandi di Francico Pabou, principalmente den Hulanda y Belgica.
Kontenido
Clasificacion[editá | editá fuente]
Hulandes ta un di e cuater formacion principal di West-German. E tin un relacion fuerte cu Aleman, pero tambe e ta mustra cu e tin algo similar cu Ingles. Hunto cu Nedersaksisch, Nederduits y Hoogduits ta pertenece n'e asina yama Continentaal-Westgermaanse (West-German Continental) taki di lenga Indo Europeo. Bou di e taki aki e Hulandes ta pertenece hunto cu otro mas, manera Ingles y Aleman, na e grupo di idioma West-German, sino e cantidad di papiado di e medio.
Skema[editá | editá fuente]
- lenga Indo Europeo
- idioma German
- idioma West-German
- Nederfrankisch
- Hulandes
- (Afrikaans, lenga crioyo basa riba idioma Hulandes)
- Nederfrankisch
- idioma West-German
- idioma German
Lenga relaciona cerca di otro[editá | editá fuente]
Formacion di idioma cu ta cerca di otro di Hulandes-Standaard ta: Limburg, Zeeuws, Africano, Nedersaksisch, Nederduits y Aleman. E prome dosnan pa cierto linguista no ta wordo mira como un idioma regional (streektaal), sino mira como un variante di Hulandes.
E relacion entre tur e formacion di idioma y e idioma Ingveoons -di unda Frances y Fries ta formacion principal- ta menos fuerte
Referensianan[editá | editá fuente]
Skema[editá | editá fuente]
- lenga Indo Europeo
- idioma German
- idioma West-German
- Nederfrankisch
- Hulandes
- (Africano, lenga crioyo basa riba idioma Hulandes)
- Nederfrankisch
- idioma West-German
- idioma German
Lenga relaciona cerca di otro[editá | editá fuente]
Formacion di idioma cu ta cerca di otro di Hulandes-Standaard ta: Limburg, Zeeuws, Africano, Nedersaksisch, Nederduits y Aleman. E prome dosnan pa cierto linguista no ta wordo mira como un idioma regional (streektaal), sino mira como un variante di Hulandes.
E relacion entre tur e formacion di idioma y e idioma Ingveoons -di unda Frances y Fries ta formacion principal- ta menos fuerte


text:
“State of the Economy” 2016
Pa dos aña consecutive, actividad economico di Aruba a baha
Awe Banco Central di Aruba (BCA) ta publica e asina yama “State of the Economy” p’e di 4 trimester di 2016. E publicacion aki ta provee un sinopsis di e desaroyonan economico local y internacional pa 2016.
E puntonan mas importante ta wordo presenta abou, incluyendo un resumen di e indicadornan economico principal.
Na 2016, pa di dos aña consecutivo, actividad economico di Aruba a baha. E motibo principal tabata un caida den actividadnan den e sector di turismo, primordialmente debi n’e situacion economico y politico na Venezuela.
E crecemento realisa dor di otro mercadonan turistico, manera Merca, no tabata suficiente pa contraresta e desaroyo negativo aki.
Igualmente, condicionnan local tambe a afecta e desaroyo economico negativamente, mirando cu consumo local a mengua, mientras cu inversion priva a keda practicamente flat debi cu e comienso di e rehabilitacion di e refineria anticipa a keda posponi pa 2017.
Apesar di e retraso economico, e confiansa di negoshinan local y consumidornan den expectativonan a corto plaso den e economia di Aruba a mantene nan mes durante 2016. Sinembargo, negoshi y consumidornan a expresa preocupacion pa loke ta trata e perspectivanan pa futuro y e incertidumbre persistente.
Recien estudionan di mercado tambe ta sugeri cu un mayoria di consumidornan local actualmente ta haci uso di comercio electronico (e-commerce) pa cumpra directamente for di exterior, cual ta afecta comercio local di forma significante.
Ademas, e oferta di acomodacionnan priva pa turistanan ta keda un trend cu ta sigui crece den e ultimo añanan.
Credito domestico di e sector bancario n’e sector priva a expande cu 1,8 porciento den 2016. Credito na empresa como tambe fiansa pa construccion di cas a contribui n’e crecemento di credito domestico.
Di otro banda, credito na consumidor a disminui, continuando e tendencia descendiente cu a persisti desde 2009.
Na 2016, entrada di Gobierno como tambe e gastonan di Gobierno a subi marginalmente, resultando den un deficit financiero (incluyendo cambio den pagonan atrasa) di Afl. 183,5 miyon (2015: Afl. 161,0 miyon).
A financia e deficit principalmente atrabes di prestamo externo. E debe total di Gobierno a crece cu Afl. 47,2 miyon na un total di Afl. 4.021,3 miyon na fin di 2016, mas tanto e resultado di un expansion di Afl. 140,2 miyon na debe externo relata na dos fiansa priva riba e mercado internacional na mei 2016.
Cu e desaroyonan aki, e debe den porciento di e PBD di Aruba ta estima di a yega na un 84,2 porciento na fin di 2016 (2015: 82,5 porciento).
Como resultado di prijsnan di energia cu a cay y prijsnan di cuminda y bienes modera, a experiencia presionnan deflacionario durante 2016.
Na final di 2016, promedio anual di inflacion a yega −0,9 porciento. E desaroyo aki a mehora Aruba su posicion competitivo contra esun di su partner comercial principal, esta Merca.
Placa den circulacion a crece cu 9,5 porciento den 2016. E aumento aki ta debi na un Afl. 261,8 miyon di fluho di divisa, pa mayoria parti relata na ingreso turistico y prestamonan di Gobierno den exterior.
E balansa di pago a registra un surplus di Afl. 261,8 miyon den 2016, compara cu un surplus di Afl. 342,7 miyon den 2015. Tanto e cuenta coriente como e cuenta di capital y di finansa di e balansa di pago a contribui n’e surplus realisa.
Un crecemento fuerte a tuma lugar den e reservanan oficial. Consecuentemente, reservanan total (incluyendo diferencianan den revaluacion) a alcansa Afl. 1.892,4 miyon na fin di december 2016, y e tasa di cobertura di importacion a mehora di 4,6 luna (fin di december 2015) pa 5,1 luna.
E publicacion completo ta disponibel riba BCA su website (www.cbaruba.org).


text:
Diasabra ultimo, dia 14 di october, e team di Aruba Certification Program (ACP) a inicia un sesion di investigacion cortico pa analisa e tema di conta storia.
Por menciona cu ‘storytelling’ ta un aspecto di gran importancia ora ta trata di e futuro di turismo.
Esaki basa riba informacion corecto y consistente.
Conta un storia personal of di un pais, manera Aruba, ta importante pa motibo cu netamente e storia unico y autentico ta locual ta distingui Aruba di e otro Islanan den e region.
E bishitante awendia kier sa kico t’e diferencia entre Aruba y por ehempel. Bahamas.
E bishitante no ta busca solamente un experiencia autentico, pero e ta busca tambe un conexion mas personal. Un conexion positivo y honesto.
P’e motibo aki e team di ACP a bishita sra. Rosemarie Martha y sr. Ronald Martha pa conoce nan storia relaciona cu preparacion di sopi di cadushi mas di cerca.
Sopi di cadushi ta un plato fuertemente conecta cu e herencia den region Caribense.
Sra Martha ta splica cu tin un diferencia den con ta prepara e sopi na Aruba compara cu na Corsou.
Sra. Martha a splica tambe cu sopi di cadushi ta sumamente saludabel y bon pa hende cu tin falta di hero.
Dependiendo di e recurso di un persona, por agrega cuminda di lama y carnisa n’e sopi, of simplemente sardin di bleki y te asta e cadushi so.
E team di ACP a keda sumamente impresiona pa mira e cononcemente di e dos personanan aki ora ta trata di nos herencia.
Ta importante pa remarca cu practicamente cada persona na Aruba ta depende directamente of indirectamente di e sector turistico.
Apesar cu por tin reto relaciona cu sostenibilidad, por remarca cu e sector aki tambe ta moviendo den direccion di un turismo balansa y cu respet pa medio ambiente y e herencia di e pais.
Pa es motibo, organisacionnan of companian interesa den duna tanto informacion corecto y consistente di Aruba como tambe servicio excelente, por acudi na ACP.
Un danki grandi ta bay na sra. y sr. Martha cu a habri porta di nan cas p’e team di ACP.
Pa esnan cu ta interesa den e siguiente tanda di ACP pa aña 2018, por yama libremente na 280-2924 of bishita www.acp.com y Facebook: Aruba Certification Program


text: E hòmber ku a menasa e lider D66 Alexnder Pechtold na 2015 di morto a haña un kondena di prison. E hòmber lo tin ku sinta un sentensia di 4 siman di kual 3 ta kondishonal. Un Wes na Leeuwarden a kondena e hòmber aki djamars. E hòmber di 51 aña di Groningen, na sèptèmber 2015 a menasa e lider Petchold ku un mensahe via di Facebook. “ Pechtold mester di un bala den su kabes” i huntu ku e mensahe e hòmber a pone un potrèt di un arma di kandela di kual e tabata tin den su man tene. E hòmber a keda detené inmediato. Anterior wes a duna e hòmber libertat den e kaso di menasa. Debí ku no tabata tin indikashon ku e hòmber lo a kometé esaki. Mas despues tribunal a bisa ku e menasa por ta un spantu pa e lider, i ku den futuro e hòmber lo por kumpli ku su menasa.


text:
Laura Quast a nase na Kòrsou den bario di Otrobanda, ku ta parti di Willemstad, kapital di Kòrsou. Laura ta mayó di nuebe yu. Ora e yunan hasi kos di bon mucha, Laura su mama Lula tabata konta nan kuenta masha dushi mes. Laura su soño tabata pa dia e bira grandi, e tambe bai konta kuenta, anto mes bon ku su mama. Laura ta gusta lesa. Tin biaha e tabata skonde su buki bou di su kusinchi, anto anochi e tabata lesa un tiki afó te ora e pega soño. Laura ta gusta poesia tambe. E tabata skirbi hopi poema den su agènda.
For di chikitu Laura ker a bira yùfrou di skol, i esaki a bira realidat tambe. Dies aña largu el a duna muchanan di skol básiko lès. Den su tempu liber Laura tabata hunga komedia. Na skol e tabata laga e muchanan dramatisá kuenta, i e muchanan tabata gosa un bòl! Laura a haña gana di sa kon ta traha obra di teatro, p’esei el a bai Hulanda pa studia pa direktor i dosente di teatro. El a studia na skol di teatro na Amsterdam, pa por traha ku teatro ku hóben i hende grandi. Laura mes ta gusta aktua mashá tambe. El a aktua den obranan manera: Ilushon di Anochi di Shakespeare, Un anochi largu,Tula, Un kayente un friu, pero tambe el a hunga den kuentanan di Nanzi, i di Kompa Leon ku Kompa Konènchi.
Ora Laura aktua i ekspresá, tur ferdrit, tur miedu, tur dolor ta bula bai leu; e or’ei ta alegria so e ta sinti. Laura su pashon ta pa siña hóben kon ta skirbi i konta kuenta, kon ta deklamá un poema i kon nan mester praktiká pa hunga un ròl den un kuenta. Laura ta skirbi kuenta i poesia, pero e no a publiká nan ainda.
Dia Laura a bini bèk for di Hulanda, el a bai traha komo dosente di drama na Akademia Pedagógiko. Einan hóbennan ta studia pa mener i yùfrou di skol. Nan tabata siña serka Laura kon hasi wega di pòpchi, traha obra pa mucha i presentá esaki na tur mucha di skol. Un dia e studiantenan a traha un obra di un mucha ku ta snup i no gusta skeiru djente. Nan a traha un boka grandi di foam, anto e studiantenan mes a bisti na djente. Anto ora e mucha snup, e djentenan ta rabia, bula sali for di boka di e mucha i kore limpi bai, laga e mucha sin djente...
Laura ta stima nos dushi papiamentu, p’esei el a bai studia papiamentu na Universidat di Kòrsou. Awor e tin su diploma di Bachelor i ta kabando su estudio di Master den papiamentu. Arte por ta músika i kanto, baile, arte plástiko i arte di palabra manera kuenta, poesia i teatro. Den arte nos ta ekspresá kiko nos ta sinti i pensa i asina nos por krea un mundu mihó.
Hende ta na mundu pa hasi bon, sinti bon, pa duna i risibí amor. Ta p’esei Laura ta aktua, konta kuenta i deklamá poesia, pasobra ARTE ta pone bo sinti forsa i kurashi pa stima i biba bida.


text:
Durante un anochi di informacion ofreci pa Departamento di Enseñansa y Ministerio di Enseñansa, studiantenan preparando pa sigui nan estudio afo a haya tur informacion necesario pa por tuma e decision final di e pais cu nan lo kier haci esaki.
“Nos a tene un anochi di informacion riba estudio na Canada”, asina Minister di Enseñansa, Michelle Hooyboer-Winklaar a bisa.
Esaki ta un actividad cu nan ta tin pa e ultimo tres aña unda ta duna informacion mas detaya riba opcion di studia na Merca of Canada… “y awenochi nos a pone enfasis riba Canada.”
E evento aki a wordo teni un par di biaha caba dunando informacion riba estudio na Merca… “pero tin hopi interes y nos ta haya hopi pregunta rib’e posibilidadnan di bay Canada”, e mandatario a agrega.
“Nos a organisa e anochi aki cu informacion cu nos a ricibi for di consulado di Canada na Caracas. Nan mes no por ta presente pero tur e informacion cu nos a haya nos a comparti cu nan y banda di esey informacion cu nos mes tin, cu acuerdonan cu nos tin cu diferente instituto di Canada. Nos a duna informacion global riba e aspecto di studia na Canada pa asina duna mas informacion posibel pa studiantenan y nan mayornan por scoge”, el a agrega.
“E pregunta esencial ta: Ki tipo di estudio lo mi kier sigui? Ki programa? Na cua college of universidad mi ta wak mi mes den dj’e? Tin hopi puntonan cu lo mester considera, hopi informacion cu mester revisa y haci investigacion pero nos ta convenci cu treciendo mas informacion posibel na un manera consistente y acesibel e studiantenan lo por tuma decision hopi mas a base di e informacionnan disponibel. E por pas den nan metanan y aspiriacionnan pa futuro”, e Minister a amplia.
Canada ta un opcion hopi factibel mirando cu tin asina hopi diferente scol disponibel cu ta hopi contento pa ricibi studiantenan di Aruba y di otro banda e ta pagabel.
Compara cu hopi otro caminda cu por manda studiantenan Canada su prijs ta un tiki mas abao cu, p. e. Merca y esey ta hacie un opcion atractivo.
“Nos tin acuerdonan cu diferente scol y esey atrobe ta pone varios opcion riba mesa pa un studiante scoge. Nos tin awenochi un skype session cu un studiante cu ta eynan awor y nos ta wak cu interes ta creciendo”, Michelle Hooyboer-Winklaar a bisa.
Studiante Lisandra Thiel, cabando su EPI sector Administracion di Turismo, a splica cu for di ‘vierde’ ya caba a cuminsa bisa nan pa cuminsa evalua nan opcionnan pa sigui studia.
“For di un comienso mi kier a bay Canada pero no tabatin hopi informacion”, e ta expresa.
El a sigui bisa cu e ta hopi contento cu a cera acuerdo cu Canada asina brindando e e oportunidad di sigui su soño.
“E informacion ta basta extensivo y mi tabata sorprendi cu nan a cubri Seneca College na Toronto den college fair y awor mi sa mas ainda. E skype session cu e studiante na Canada tabata hopi informativo y mi ta bay p’e”, el a laga sa.
Jeandre Jacopucci, a bisa cu e ta scogiendo Canada pasobra el a bay college fair unda e la haya contacto cu Centennial College mi a hay’e hopi bon y dicidi di bishita e website y haya e programa cu e kier bay. Jeandre ta interesa di sigui su estudio como Architectural Technician.
“Estudio ta mas barata y por traha durante cu ta studia den e sistema di coop. Despues por keda tres aña y eherce loke mi a studia”, e ta elabora.
Sidney Simmons cu actualmente ta den e programa di Universidad di Aruba Academic Foundation Year a bisa cu e ta un tradicion pa kies pa bay Hulanda.
Hopi ta haya Europa atractivo pa conoce pero e ta haya cu lo ta hopi bon pa conoce otro partinan di mundo cu no ta conoci ainda. Esaki combina cu e calidad halto reconoci ta loke tine convenci.
Sidney no a escoge loke e scoge studia ainda pero e ta mira varios opcion di cual e por scoge


text:
ORANJESTAD(AAN): E informe a drenta rapido na Polis. Tabata algo prome cu 2’or di diamars merdia, patruyanan di Noord a worde dirigi na un cas na Saliña Cerca, caminda bisiña a wak algun hende drenta un cura di cas cu cuchio den man.
Mesora e patruyanan a bay cu urgencia, cu sirena na e dicho cas.
Polis a yega atento y cla pa drenta den accion. Pero na yegada na e cas di dos piso, a bin realiza cu no tabata un atraco! Pero e ta mas bien un problema di pareha cu a bay for di man.
Polisnan presente a calma e situacion y ora cos a calma a splica nan tambe cu tin caminda diferente pa cana y atende cu situacion di problema entre diferencianan di opinion pareha. Finalmente e melding di atraco no tabata un atraco.


text:
P.J.S. 60+ Liber na Sabana Liber, Noord, a celebra su prome aña dushi hunto, manera rumannan den un bon ambiente di “Cas di soño”, “Estilo caha fuerte” y yen color.
Programa a encera: parti informativo, musica, movecion, baile, terapia di harimento, weganan di antes cu a trece bek bunita recuerdonan. Y ora loco no a keda afo!!!
Durante cada encuentro ta trata un rato cortico un topico. Por bisa cu semper e parti informativo ta dirigi riba informacion/ conscientisacion di e topico den un forma relaha.
A yega di combersa riba e. o. e punto si den comunidad, ora menciona mama soltera, si ta pensa tambe riba tur e mamanan (awendia 60+) cu a keda viuda cu 8 of mas yiu sin ningun ayudo social?
Tambe tin e pregunta cu si den comunidad ta realisa cu mester duna atencion y sosten na tur e 60+ nan kendenan ta e fundeshi di hopi famia cu nan norma y balornan y kendenan ta yuda lanta y guia hopi mucha-/hobennan awendia. Deseo ta pa celebra mas aña hunto cu mesun cariño pa otro.
Un danki sigur ta bay na tur participantenan, negoshi, instancia y personanan cu semper tabata cla pa coopera cu 60+ di Pro Juventud Savannah.
Masha masha danki di curason!
Nos lo sigui traha na bienestar di Aruba su 60+nan, ya cu 60+ nan hopi biaha ta e curason y e alma di un famia. “UN 60+ FELIS = UN FAMIA FELIS!


text:
CTB a organisá workshop di Social Media pa sektor privá
WILLEMSTAD – 20 di yüni 2016 – Resientemente Ofisina di Turismo di Kòrsou (CTB) a organisá un workshop di ‘Social Media’ pa partnernan den sektor priva. E ophetivo di e workshop tabata pa alsa e konosementu di e importansia di posibilidatnan di merkadeo online pa sektor di turismo i hospitalidat. Esaki ta benefisioso pa tantu partnernan den industria komo nos ekonomia lokal. E partisipantenan na e workshop a inkluí entre otro representantenan di: hotèl, restorant, liña aéreo, atrakshonnan turístiko, sektor públiko i otro entidatnan ku ta aktivo den e industria di turismo i riba medionan sosial. Minister di Ekonomia, sr. Eugene Rhuggenaath a trese un palabra di bon bini na apertura di e workshop.
E partisipantenan a risibí hèrmèntnan stratégiko kual nan por apliká den nan trabounan diario. E workshop a konsistí di 3 ophetivo pa e partisipantenan: 1) proveé partisipantenan ku e instrumèntnan nesesario pa eksplorá i sigurá nan strategia pa ku uso di medionan sosial, 2) yuda partnernan stratégiko pa sigurá ku nan ta usando e mihó kanalnan di medionan sosial pa por logra nan ophetivonan, 3) usa ehèmpelnan di medionan sosial di e partisipantenan pa yuda reforsá práktikanan aktual i identifiká oportunidatnan nobo.
E workshop a keda duná pa sr. Mike Brown, fundadó di Brainzooming Group. Brainzooming Group, ta un kompania ku ta enfoká riba yuda klientenan krea impakto stratégiko i resultadonan ekstraordinario. Sr. Brown ta kontribuí regularmente na e revista The Social Media Monthly i ta tambe un blogger diario riba tópikonan manera strategia, kreatividat, inovashon i komersio sosial. Sr. Brown tabatin kombersashon i konsulta ku markanan manera Sprint, Johnson & Johnson, Trane, Bayer, gobièrnu di Estado Unídos i hopi mas.
E workshop tabata hopi interaktivo i yená ku algun detaye interesante relashoná ku e mundu di medionan sosial.


text:
Ingrid Werleman y Francis Bulters ta menciona loke nan a topa den e prome workshop ‘Wellness cu Puro Naturalesa’: “Synergia, gratitud, alegria, relajacion, union, Amistad, respet, amor pa naturalesa, amor y orgujo pa Aruba y su hendenan”.
E bunitesa ta cu a bin hendenan di diferente nacion y profesion y tur a uni manera un famia grandi pa juda otro logra e meta. Asina a keda demostra cu tin necesidad na e tipo di workshop asina cu ta algo full diferente cu nos ta custumbra cu ne normalmente. Asina nos por uni nos forsa pa crea hunto un Aruba mas duradero y cu mas union. Diarason awor, okt. 5 ta ripiti e workshop.
Weekend cu a pasa a tuma lugar e prome workshop ‘Wellness cu Puro Naturalesa’ na e beach poco pariba di Wilhelmina Park. E workshop ta un projecto di Comprondiendo Bida y Camacuri Wellness Garden. E workshop a atrae hopi atencion pa motibo di su concepto unico na Aruba. E la combina e forsa curativo y relajante di nos naturalesa cu hendenan cu a bin cu e intencion di busca balansa y harmonia pa nan curpa, mente y alma. Y esaki nan a haja sigur sigur. E bunitesa di e evento tabata cu un grupo di hende cu no tabata conoce otro a hasi un contacto asina bunita den solamente un par di ora y ya desde un inicio. Tabatin asina hopi elemento cu e organisadornan tabatin den mente ora a nan a planea e evento. Ingrid Werleman y Francis Bulters ta menciona entre otro: “Synergia, gratitud, alegria, relajacion, union, Amistad, respet, amor pa naturalesa, amor y orgujo pa Aruba y su hendenan”.
E bunitesa ta cu a bin hendenan di diferente nacion y profesion y tur a uni manera un famia grandi pa juda otro logra e meta. Asina a keda demostra cu tin necesidad na e tipo di workshop asina cu ta algo full diferente cu nos ta custumbra cu ne normalmente. Asina nos por uni nos forsa pa crea hunto un Aruba mas duradero y cu mas union.
E atardi tabata light, relaja y toch jen di contenido y profundidad cu tur hende a comparti. E tabata tin flow y a bay hopi espontaneo, den union, tur hende tabata acepta otro na un forma bunita.
Dor cu tabatin tambe algun masajista presente e participantenan a haja te hasta un treat di masashi cu a laga nan totalmente relaja. E programa a ensera rek y strek, scrub cu judansa di lama, massage bo mes cu hot stones di Aruba y azeta di massage cu tur hende a encanta, traha na cas y cu a laga e cutis super suave. A caba e evento cu un meditacion relajante y despues a comparti dushi thee cu nootjes y fruta.
A tene e grupo chiquito pa asina tur hende por haja suficiente atencion. Pa duna mas hende chens pa participa ta organisa un otro workshop ‘Wellness cu Puro Naturalesa’ diahuebs awo, oktober 6 y diasabra, oktober 15 di 5 or atardi pa 7 or anochi. Esaki ta un bunita oportunidad pa bin den famia y hasi un actividad cu ta transforma bo bida pa uno hopi mas bunita y yen di energia bunita. E workshop aki tambe lo ta pa un prijs special di solamente 25 florin pa nos hendenan local.
Mas info & registra? Tel. 741 3300 (Ingrid) Tel. 734 1994 (Francis) of bay na e websitenan www.camacuri.com of www.comprondiendobida.com of Comprondiendo Bida riba Facebook.
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’. E projecto lo combina aspectonan di wellness, creatividad y sostenibilidad.
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’ cu lo keda cla na December. E projecto lo combina aspectonan di wellness, creatividad y sostenibilidad. E combinacion di e tres elementonan aki ta un concepto unico pa Aruba. ‘Camacuri Wellness Garden’ tin un meta importante pa e bira un lugar di encuentro di hendenan cu ta apoya e filosofia describi.
Continue reading “Camacuri Residence ta presenta su projecto di ‘Camacuri Wellness Garden’”
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
Y na un prijs cu tur hende por paga!
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
E workshop ta un iniciativa di Comprondiendo Bida y Camacuri Residence cu ta bay introduci tambe un programa di wellness como parti di su servicionan. A scoge pa cuminsa oktober 1, den e luna di prevencion di cancer y brinda e workshop pa un prijs special di solamente 25 florin pa nos hendenan local.
Di e forma aki kier duna e oportunidad pa tur hende sinja algo balioso pa nan bida na un prijs abou. E ta un oportunidad pa trese hende hunto na un forma ameno y cu un concepto diferente.
Den e actividad aki e participantenan por pone nan preocupacion di tur dia un banda y traha tempo pa nan mes.
Continue reading “Bo ta invita pa un workshop ‘Wellness cu Puro Naturalesa’, diasabra oktober 1”
Loke bo come, esey bo ta… pero e bon noticia ta cu tin speransa ora un hende cambia su estilo di bida… Bira Grandi cu Gracia… un articulo di dr. Carlos Viana.
Un contribucion di dr. Carlos Viana
Escogencia robes di cuminda por tin tambe un efecto grandi riba un proceso asina natural cu ta ‘bira grandi’ of envejecimento. Dokternan di Medicina Tradicional Chinees ta duna nan patientnan cu ta birando grandi hopi atencion pa mira si nan ta bira grandi “Gracefully”. ‘Gracefully aging’ ta nifica cu un persona ainda ta pose’e un mente inquisitivo y ta jen di flexiblidad y energia. Te hasta despues di un dia di trabou largo ami y mi partner, Phyllis ta encanta bay landa y baila salsa den anochi.
Continue reading “Bira Grandi na un manera Gracioso, loke bo come, esey bo ta”
EMDR, Sistema Psicoterapéutico pa elimina trauma. Un tecnica introduci na Aruba pa Psicologo Mitsy McCollum-Willems, Specialist certificated in EMDR. E ta bisa: ‘un tratamento capaz di kita e pio y mas sufrimento di e situacionnan di nos bida y cu definitivamente tabata un mester na Aruba’
Sistema Psicoterapéutico EMDR (Eye Movement Desensitization and Reprocessing), mundialmente uza pa profesionalnan di salud mental den e tratamento di desorden mental y di origen post-traumático.
E sistema EMDR ta recomenda y considera como un di e hermentnan mas moderno y efectivo cu a existi den decadanan pa e tratamento y mehoría den e condicionnan di bida di e persona cu a pasa pa situacionnan traumatico manera: Accident, kimamento cirugia, testigo di morto violento, victima di abuso sexual, abuso infantil, victima di desaster natural, victima y veterano di guera, depresion, post parto, ansiedad, stress, panico, desorden di comemento, desfuncion sexual, dolornan cronico, desorden desociativo y psicosomatico entre otronan tanto casonan cu por ser utilisa den e sistema nan unda e la wordo uza cu hopi exito no solo afo, sino tambe akinan. E tratamento tambe a ser uza den muchanan cu un gran resultado na unda hopi mayornan cu ta keda encanta cu e gran trabao cu ta wordo haci cu muchanan.
Continue reading “EMDR, Sistema Psicoterapéutico pa elimina trauma”
Con hopi abo sa di higiena y seguridad den e spa cu bo ta bishita? Aki Beauty with Style ta duna algun tips balioso pa bo paga tino riba nan. Hopi importante… ta bo curpa, cuid’e!
Nos curpa ta nos tempel, pesey nos mester cuid’e… Nos curpa ta hopi importante… e ta contene nos celebro, nos alma y nos wesonan, organonnan, nos musculo y tehido. Sin nos curpa, nos no tin bida na mundo. determina nos calidad di bida… nos curpa merece cuido, bon cuido. Pa e motibo aki nos mester ta conciente con nos ta cuid’e y ken nos ta laga juda nos cuid’e. Den e temponan druk cu nos ta biba aden hopi di nos ta bay un salon of spa pa tuma un masashi. Y cada salon ta hasi su esfuerso pa duna un miho servicio posibel. Toch tin ora tin cierto detayenan cu ta skip na atencion di e hendenan cu ta traha eynan. Pa e motibo aki diferente pais a determina standardnan internacional pa garantisa un nivel di higiena, cuido y rekisitonan ambiental den cada salon of spa.
Continue reading “Tips importante pa bo sa ora bo bay un spa”
Nos tur ta bira grandi un dia… Con bo ta bira grandi ta den bo man….
dr. Carlos Viana ta duna tips balioso
Escogencia robes di cuminda por tin tambe un efecto grandi riba un proceso asina natural cu ta ‘bira grandi’ of envejecimento. Dokternan di Medicina Tradicional Chinees ta duna nan patientnan cu ta birando grandi hopi atencion pa mira si nan ta bira grandi “Gracefully”. ‘Gracefully aging’ ta nifica cu un persona ainda ta pose’e un mente inquisitivo y ta jen di flexiblidad y energia. Te hasta despues di un dia di trabou largo ami y mi partner, Phyllis ta encanta bay landa y baila salsa den anochi.
Cu escogencia robes di cuminda, hopi hende ta bira bieuw mucho lihe y esaki nos por identica cu un test medico. Pacientnan mas grandi ta keha di cansancio, stijf di curpa y draaimento di cabes. Ora mi wak nan man y pia nos ta mira perdida di musculo y pronto esaki lo bira perdida di weso.
Hendenan cu ta birando grandi cu ainda no a desaroya malesa degenerativo avansa, por recupera nan balansa metabolico rapido. Di e forma aki nan por reverse e proceso di envejecimento.
Get The Point! Estudionan recien a mustra cu diabetis y su consecuencianan a cambia di un malesa di nos welo y majornan pa un malesa di adultonan hoben y mucha. Danki Dios cu estudio ta mustra tambe cu estilo di bida por cambia, preveni y retrasa e progreso di diabetis tipo II. Un hende cu pre-diabetis, por reverse e progreso di e malesa cu 58% dor di cambia su cuminda, perde minimo 5%–7% di peso y inclui un minimo di 3 ora di actividad fisico pa siman. Nos ta mira e resultado clinico positivo aki casi tur dia den nos clinica. Pa testnan individual y educacion personal con pa come, jama nos.
CARLOS VIANA, Ph. D. is an Oriental Medical Doctor (O.M.D.) having studied in China; a US Board Cert. Clinical Nutritionist (C.C.N.), an Addiction Professional (C.Ad.), Chairperson of the Latin American Committee of the International Academy of Oral Medicine and Toxicology (IAOMT), a Rejuvenating Cell Therapist specializing in Age Management, has a weekly radio program, writes and lectures extensively. For information: VIANA HEALING CENTER, Kibaima 7 -TEL: 585-1270 Web Site: www.vianaheal.com
Laga bo accionnan y pensamentonan ta e regalo di mas grandi cu bo ta duna na bo mes y bida mes… e resumen di e workshop ‘Birando E Cambio’…
Edjean Semeleer a habri e anochi cu e cantica ‘Recuerdo’ di Ramon Krozendijk cu a laga tur hende keto keto…pa Edjean y hendenan presente ‘Recuerdo’ ta simbolisa E Aruba cu nos tur ta stima y cu ta cambiando cada dia mas…pesey Edjean ta bisa: “Den cada rol di nos bida, ta bon pa nos ta conciente di e ehempel cu nos por ta cu e cosnan cu nos ta hasi, bisa y pensa”. Danki Edjean, abo riba bo mes ta un inspiracion di e Arubiano di noble curason. E ta radia, no solamente di bo canto, pero di henter bo ser.
Belquis Moreu a comparti 4 palabra cu por juda un hende transforma su bida. Nan ta ‘danki’, ‘mi stima bo’, ‘despensa mi’ y ‘pordona mi’. E publico a bisa e palabranan mientras nan ta hasi tapping.
Continue reading “Birando E Cambio tabata un workshop diferente…”
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle…
Edjean tabata e prome persona cu a anuncia cu e lo bin e workshop ‘Birando E Cambio’ di Comprondiendo Bida. Mi a invit’e pa canta di amor pasobra e ta un hende cu ta inspira sentimento di amor cerca hopi hende. E la priminti cu e lo bin. Mi a topa Edjean na e anochi festivo di Viva La Donna Day y mi pidi’e pa canta un cantica special, un cantica cu lo toca hende su curason. Esey e lo hasi awe nochi. Nos a papia hopi y mi tin cu bisa cu mi a sinja hopi di Edjean. E tin un curason noble y un vision hopi grandi pa su edad hoben. E por ta un ehempel bunita pa otro hoben, cu tin sonjo grandi. E la jena mi cu orguyo di mi pais. E tin bunita pensamento con nos cada un por tin un rol como ehempel di otro y con nos por juda otro pa logra nos metanan. Sin mester di kibra otro pa nos por luci y bay dilanti.
Esaki en berdad ta e pensamento nobo si nos kier un dia ‘Bira E Cambio’ cu nos kier mira. Bida no semper ta facil, cambia tampoco, pero e ta tuma un stap, hopi humildad, hopi pashon y perseverancia pa mira e cosnan cu ta importante di berdad. Edjean ta un cantante hopi stima pa hopi hende, e tin fama riba su dushi isla Aruba, pero e ta canta y baila pa bon causanan y ta brasa cada persona cu aserc’e.
E anochi ‘Birando E Cambio’ lo bira un anochi pa nos vooral ‘sinti’ hunto kico ta amor… pa tur loke ta biba.. kico ta nifica trankilidad den nos curason, den nos curpa, den nos celebro cu hopi biaha ta hopi cansa.
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle… Ta pidi un contribucion chiquito di 20 florin, un pareha ta paga 30 florin… un inversion den bo calidad di bida y felicidad.
Dr. Carlos Viana ta un di e facilitadornan di e workshop ‘Birando e Cambio den Bida’. Dr. Viana lo paga atencion na e efecto di cuminda riba nos curpa, mente y espiritu. Diahuebs awor, mei 26 na Spirit of Aruba, Ierlandstr. 22.
Diahuebs, mei 26 awo ta bay tuma lugar e workshop ‘Birando e Cambio den Bida’.
unda Dr. Carlos Viana ta un di e facilitadornan. Despues di e anochi ‘Pensando riba Bida’ di e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti. Dr. Viana lo repasa cuminda y tur aspecto den bida di e ser humano y tambe tur e fase di edad y nan particularidad. Tin cambionan grandi cu a tuma lugar den ultimo decadanan den nos estilo di bida. E cantidad y sorto di cuminda disponibel a bira hopi mas. E forma di come ‘moderno’ ta nifica pa hopi hende cu e ta ocashona demasiado vet di curpa. Consecuencia por ta obesidad epidemico y mortal. Si nos considera cu un estudio a mustra cu na Aruba mas di 60% di poblacion ta demasiado gordo, esaki ta motibo pa preocupa. Dicon? Esaki ta nifica costo astronomico di AZV, dor cu e riesgo di salud cu ta subi.
Continue reading “Dr. Carlos Viana ta amplia riba e tema ‘Cuminda y Calidad di Bida’”


text:
Bijbel tapu Internet | BIJBEL—NYUN-GRONTAPUVERTALING
Yu wani leisi na artikel disi na ini %%?
Sakaria 13:1-9
13 Na a ten dati+ den o diki wan peti+ gi den sma fu David èn gi den sma di e tan na Yerusalem fu wasi den sondu+ nanga den tegu sani puru.+2 Na a ten dati”, na so Yehovah di e tiri den legre taki, „mi o sorgu taki nowan falsi gado de na ini a kondre moro+ èn nowan sma o memre den nen. Boiti dati, mi o puru den profeiti+ na ini a kondre èn nowan tegu denki o de drape.+3 Efu wan man e taki profeititori, dan en papa nanga mama di meki en musu taigi en: ’Yu musu dede, fu di yu taki lei na ini a nen fu Yehovah.’ Dan en papa nanga en mama di meki en musu dyuku en kiri, fu di a taki profeititori.+4 Na a ten dati ala den profeiti o kisi syen+ te den e taki profeititori fu den fisyun di den kisi. Den ben kori sma, fu di den ben e weri profeitikrosi fu metibuba di abi wiwiri.+ Ma now den no o du dati moro.5 Den o taki: ’Mi a no profeiti. Mi na wan man di e wroko na den gron, bika wan sma bai mi leki srafu sensi mi yongu.’6 Efu wan sma aksi den: ’San na den soro di yu abi na ini yu anu?’, dan den o piki: ’Na naki sma naki mi di mi ben de na ini na oso fu den wan di lobi mi.’”7 Yehovah di e tiri den legre taigi a feti-owru: „Naki mi skapuman,+ iya, naki a man di de mi mati.+ Naki a skapuman,+ dan den skapu o panya go na ala sei.+ Dan mi o langa mi anu fu du bun gi den wan di no de prenspari.”+8 „Na ini a heri kondre”, na so Yehovah taki, „moro furu fu den sma o dede.+ Wan tu sma nomo o tan abra na ini a kondre.+9 Mi o meki a pikin grupu disi pasa na ini faya+ èn mi o meki den kon krin neleki fa sma e krin solfru.+ Mi o luku den finifini neleki fa sma e luku finifini te den e krin gowtu.+ Na a grupu disi o kari mi nen èn mi o piki den.+ Mi o taki: ’Disi na mi pipel’,+ dan den o taki: ’Yehovah na wi Gado.’”+